Pananganan untuak urang nan takanai trauma harus dilakukan sacapek mungkin dari wakatu inyo mangalami kajadian traumatis. Kajadian traumatis nan tajadi ka anak bisa mambuek anak jadi cameh, susah lalok, emosi jadi labil, hilang nfsu makan, dan acok manangih. Manuruik American College of Obstetricians and Gynecologist, pado urang dewasa nan mangalami trauma maso ketek tarutamo nan mangalami pelecehan seksual dan indak ditangani dengan baik, dapek manimbulkan gajalo PTSD, persepsi diri nan manyimpang, raso malu, katakuikan, raso basalah, manyalahan diri surang, penghinaan, dan raso sakik fisik kronis. Dek itu penting untuak manangani kajadian traumatis supayo kualitas hiduik penyintas bisa jadi labiah baik.


Pernah mandanga kato-kato fanatik? Biasonyo awak mandanga kato-kato ko katiko adonyo sabuah masalah fans nan barujuang panyimpangan. Manuruik Kamus Besara Bahaso Indonesia atau KBBI, Fanatik tu adolah suatu kayakinan  untuak manyakini ajaran atau kapercayaan nan kuek. Awak basobok bantuak fanatik ko di urang di era mdoern bantuak kini. Biasonyo kalau urang alah fanatik ko urangnyo talalu balabihan manyukoi sasuatu, wawasannyo kadang kurang sampai biasonyo dalam bantuak kelompok nan sesamo fanatik saliang mambantu. Fanatik ko banyak dampak negatifnyo untuak diri surang, urang lain sampai idola nan awak idolakan, contohnyo mangikuik an idola kamanopun sampai idola tu manjadi risiah. Suko buliah tau jo bateh.


Sakolah kami mangadoan study tour ka provinsi lain pado hari salaso. Banyak hal yang manyanangan dan ado juo carito yang mambuek malu. Sampai kini masih taingek dek ambo. Baa pado saaik itu ambo sangaik malu, jadi nan mambuek ambo malu tu kareno masuak toilet laki-laki katiko study tour. Pado saaik itu kami baranti ka tampek makan, tampeknyo lumayan gadang kareno rami kan. Ambo tasasak nio ka jamban, pas sampai depan toilet ambo langsuang masuak se tanpa mancaliak ado bedanyo toilet laki-laki jo padusi. Malu bana ambo katiko ado urang nan menegur ambo, keceknyo ambo salah masuak. Pas sadar sadoalah urang disitu laki-laki langsuang kabur ambo saking dek malunyo.


Disanjo hari, Jennie sadang pai kalua rumah jo motor untuak mancari makan nan inyo sadang nio bana. Katiko inyo mamasan makanan, inyo mandapek telepon dari guru sakolanyo. Guru tu mainformasian kalau Jennie ditarimo kuliah malalui jalur SNMPTN. Jennie nan sadang mandanga hal itu langsuang tadiam indak manyangko inyo ditarimo. Katiko guru tu maagiah tau jurusan jo kampus tampek Jennie ditarimo Jennie langsuang mamakiak di tampek inyo pasan makanan. Langsuang se urang mancaliak ka arah Jennie. Padusi nan sadang tadiam katiko dicaliakan itu langsuang manunduakan kapalonyo patando inyo sadang malu. Satalah tu, inyo mambuek gerakan seolah-olah maminta maaf. Katarimonyo jennie dikampus nan inyo nio, mambuek jennie tasenyum surang diateh onda.


Tigo tahun lalu, Intan pernah menetap di Bandung. Rumah yang ditempatinyo berseberangan jo rumah kosong. Awalnyo indak ado yang aneh jo rumah kosong itu, indak ado gangguan ataupun mancaliak sesuatu yang aneh. Sampai pado suatu hari, saat sedang asik bercengkerama tibo-tibo tadanga ado yang mengetuk pintu dengan pelan sabanyak tigo kali ketukan. Dari yang awalnyo heboh, sadonyo langsuang tadiam karena rasonyo indak tadangan suaro langkah kaki manuju pintu kamar. Intan akhirnyo memberanikan diri untuak mambuka pintu, betapa takajuiknyo Intan katiko mancaliak sekelebat bayangan hitam turun melewati tangga. Intang langsuang manutuik pintu kamar dan kawan-kawannyo heran dek apo wajah Intan barubah menjadi sangat pucek.


Sarok anorganik - indak taurai. Saarok anorganik marupokan sarok nan barasal dari bahan-baha sintesis. Sarok anorganik indak murah mambusuak, bantuak plastik tampek mambungkuik makanan, karateh, mainan, kaleng, karet, dan sabagainyo. Babarpo sarok anorganik dapek diolah baliak dan dijadikan produk baru. Babarapo di antaronyo bantuak plastik tampek pambungkuik makanan, botol, dan galeh bekas minuman, kaleng, kaco, dan karateh baik karateh koran, HVS maupun karton. Sarok nan babahyo dan baracun (B3). Sarok B3 marupokan limbah dari bahan-bahan babahayo dan baracun bantuak limbah rumah sakik dan limbah elektronik. Badasarkan sifeknyo ado sarok padek. Sarok padek adolah sagalo bahan buangan salain kotoran manusia, urin dan sarok caia.


Ambo kan baru manikah jadi banyak hal-hal nan harus awak palajari dan cari tau tentang hal-hal yang agak tabuh kalau di danga anak-anak. Ambo banyak jo mancari tau ka kawan-kawan nan alah labiah dulu manikah. Kawan ambo ado lo yang mangecek an tentang mandapek an anak. Manuruik kawan ambo kalau mamarikso kehamilan supayo jaleh bana dan akurat, karena adoloh yang salah kiro mandapek an anak. Awak tes ke akuratan tu malalui tes darah, tes darah labiah efektif dan akurat daripado tes urin malalui tespack. Apolai ado barita yang mangecek an tespack ko ado yang di jua dalam kondisi rusak dan indak bisa dipakai lai.


Kini ko banyak urang yang mamaliharo kuciang. ntah itu kuciang kampuang atau kuciang yang punyo ras. Kuciang adolah binatang kesayangan nabi, tapi banyak kasus yang manyababan manusia punyo panyakik gagarah kuciang. Panyakik utama yang di sababan oleh kuciang adolah bagian cirik kuciang. banyak panilitian manamuan dalam cirik kuciang banyak tadapek virus toksoplasma gondii. Virus itu ndak hanyo menimbulkan panyakik fisik tapi mental, dan kalau menyerang ibu hamil dapek mangguguran janin. Parasite toksoplasma ko dapek menyerang urang nan system kekebalan tubuhnyo lemah. Oleh karano tu, kalau nio mampunyoi kuciang lebih baik kekebalan tubuah wak di jago agar dapek terhindar dari kontaminasi virus di ciriknyo.


Ngeri bana mandanga carito sahabat karik ambo si Tina. Nyo bacarito kalau beberapa hari ko satiok pulang sakolah nyo maraso di ikuik an dek urang nan ndak dikenalnyo. Nyo curiga urang nan maikuik an nyo ko adolah suruahan dari mantan nyo nan ndak suko diputuih an dek si Tina ko karano salamo ko nyo ndak pernah maraso ado musuah. Ambo harap kalau ado dari kawan-kawan sadonyo nan rumahnyo sa arah jo si Tina ko kawani lah nyo pulang. Ibo awak. Alah seharusnyo awak samo awak ko saliang manolong. Kok tajadi apo-apo jo si Tina ko kan ibo lo awak. Tolong bana yo.


Heru adolah urang yang hobi bana bakabun. Di belakang rumahnyo banyak tanaman buah-buahan, terutamo batang pisang. Pernah suatu malam katiko Heru mambaka sarok di halaman belakang, inyo mancaliak penampakan pocong diam di sampiang batang pisang. Dari babarapo pengalaman pribadi dan sebuah diskusi ketek jo komunitas horor di Indonesia, mereka hampia sepakat bahwa batua batang pisang menjadi rumah utama atau favorit pocong. Ado babarapo alasan yang mandukuang bahwa pohon pisang ko menjadi favorit pocong. Pohon pisang acok digunoan manjadi aleh katiko pemandian jenazah terutamo yang menggunoan kain kafan. Kemudian pohon pisang mambuek iklim dan suasana lingkungan jadi lembab, sahinggo banyak tadapek binatang melata di dalamnyo, kayak caciang dan ulek. Itulah beberapa pendapek komunitas horor tadi dek ado pohon pisang digemari bana dek pocong.


Punyo adiak panakuik bana. Kadang ambo kesal jo adiak ambo nan pulang-pulang dari sakolah alah manangih se karano siap di ancam dek kawan sakolahnyo. Padohal alah acok ambo kecek an kalau urang mode tu sakali-kali harus di lawan. Ambo pun dulu mode adiak ambo. Panakuik jo urang sahinggo acok jadi bahan bulian bahkan ndak lo jarang di ancam-ancam. Tapi samanjak ambo lawan ndak ado nan bagak maancam ambo sampai kini. Berdasarkan pengalaman tu lah ambo pasankan ka kalian sadonyo alah saat nyo kalian untuak malawan. Allah manciptakan kalian di muko bumi ko ndak untuak di injak-injak dek urang lain. Pacayo lah jo ambo, samakin kalian bia kan urang tu maancam-ancam kalian pasti makin manjadi-jadi parangainyo.


Sakitar pukul 09.00 malam Lisa baru pulang dari tampek karajonyo. Karano kos Lisa indak jauh dari tampek karajo mako inyo hanyo mamutuihan untuak berjalan kaki sambia manikmati perjalanan sanjo. Namun inyo maraso katiko barado di Simpang gang kosnyo ado sasaurangnan sadang mangikutinyo. Hal iko dikaranokan katiko Lisa baranti mako urang tasabuik juga ikut baranti dan katiko Lisa berjalan kambali mako urang tasabuik juga malanjutkan perjalanannyo. Karano saat itu Lisa maraso katakuikan ado sasaurangnan mangikutinya, Lisa mamutuihan untuak manelpon kawannyo sambia mangarahkan perjalanannyo ka tampek nan cukuik ramai.   Namun sepertinyo urang tasabuik manyadari kalau Lisa sadang katakuikan olehnyo sahinggo inyo mamilih untuak mandakek kapado Lisa. Mancaliak itu, nan Lisa langsuang berlari dengan kancang ka arah kosnyo.


Praktik keluarga berencana (KB) marupokan caro nan efektif untuak maatur kehamilan dan mangontrol jumlah kelahiran. Salain itu KB mambarikan pulo kauntuangan bagi kesehatan ibu jo anak sarato pulo keluarga sadonyo. Dengan manggunoan metode KB nan tapek, seorang ibu bisa mamutuihan bilo nio hamil dan bara anak nan ingin dikanduang. Iko bisa pulo maagiah kaleluasaan untuak padusi untuak manantuan karir jo tujuan hiduiknyo, sarato manolong dalam maatur keuangan keluarga. KB bisa pulo mangurangi resiko maningganyo ibu jo anak salamo prose kehamilan jo malahian. Jadi, sanangnyo melahirkan anak haruslah diimbangi pulo jo rencana jangka panjang keluarga. KB indak hanyo paralu untuak kontrol kehamilan, tapi untuak kesehatan pulo.


Hari pernikahan adolah salah satu hari nan membahagiakan dan paliang basajarah dalam hiduik. Di hari pernikahan biasonyo sanak saudara akan bakumpua dan bagadang-gadang hati. Dek gadang hati ko tadi banyak urang nan manyalanggarokan acara pernikahan sacaro besar-besaran. Banyak urang namuah maabihan biaya dengan jumlah fantastis bahkan hutang sana-sini supayo acara pernikahannyo terlihat luar biasa. Iko nan acok urang keliru. Katiko ambo melangsungkan acara pernikahan nan sederhana ternyato ndak mahilangkan nikmat kebahagiaan momen pernikahan. Bahkan dengan hanya maundang sanak saudara dan kawan-kawan terdekat mambuek momen ko sabana-bana sakral. Jadi untuak kalian nan alun manikah atau nan sadang marancanoan acara pernikahan saran ambo ndak paralu balomba-lomba untuak buek acara gadang-gadang. Perayaan sederhana pun alah mambuek momen ko begitu indah.


Si Tina tu lah malu nyo kini jo urang rami. Ndak talok nyo kini duduak-duduak di lobby kantua lai do. Sa kantua lah tau kalau nyo banyak utang. Nan labiah parahnyo nyo bautang ka rentenir dan kini bungonyo lah labiah limo puluah juta. Tau se lah ba a rentenir kok lah managiah utang. Nyo sabuik sadonyo. Mulai dari A sampai Z nyo caritoan. Aib keluarga si Tina ko pun nyo pakecek an dek rentenir tu. Sabana nyo buek malu dek rentenir tu. Ndak tabayang bara ka malu si Tina kini ko do. Mudah-mudahan nyo bisa malewati masalah nyo ko sacapeknyo.


Urang sunda pastah ancak dan anggun bana manjadi pangantin yang manggunoan siger sunda. Maya inyo sanang bana katiko manjadi pangantin banyak yang mamuji inyo. Apolai mamakai sigee nan punyo banyak makna. Bantuak siger nan dipakai jon maya ko manyarupoi sagitigo yang disabuik siger gunungan, warnonyo putiah dan banyak pernak-pernik yang ancak disakaliliang nyo, diagiah jo bunga yang mamliki banyak makna. Sanang bana maya karena hari pernikahan sasuai dengan yang inyo bayangkan. Calon suami maya pun sanang jadinyo katiko mancaliak ambo pueh dan sanang. Hari pernikahan ko memang dibuek sedemikian rupo untuak basamo sanang dan marayoan hari pernikahan nan sakali saumua hiduik. Begitupun sadoalah tamu ikuik mamuji kaduo pengantin.


Kalau sasamo karyawan bacakak dek masalah karajo mako awak sabagai pimpinan harus bisa mengatasinyo. Karyawan kok alah saliang basalisiah mako sulik untuak bakarajo samo. Sedangkan, apo se karajo nan ado butuah karajo samo supayo capaian dari masiang-masiang karajo bisa maksimal. Kalau mahadok i nan sarupo iko awak sabagai pemimpin jan saketek-saketek berang padohal awak ndak tau dima latak salahnyo. Antah memang karyawan awak nan salah atau salahnyo dari awak nan ndak jaleh mambagi-bagi tugas. Alah seharusnyo awak nan dipicayokan sabagai pimpinan manjadi dan mancarikan solusi. Ajaklah karyawan tu labiah terbuka pikirannyo. Kok dapek lakukan lah diskusi terbuka jo karyawan sahinggo masalah-masalah mode ko bisa diatasi.


Banyak urang nan nio bainteraksi samo idolanyo tapi sayangnyo indak inyo surang nan barusaho untuak mandapekan itu. Barikuik tips nan bisa dikarojoan untuak di notiice oleh bias atau idola. Partamo, mambarian pertanyaan unik di akun sosial media idolmu katiko mereka malakukan live atau mambuek postingan. Caro kaduo yaitu tag idolamu untuak foto-foto nan bakaitan jo inyo. Katigo, dapek mambaleh postingannyo tapi indak malakukan spam karano jiko itu spam mako idola bisa risih. Kaampek, mangikuti challenge katiko idolamu maadoan promosi. Caro lain nan bisa manarik perhatian idolamu adolah mambuek karya buatan takah gambar, cover dance, cover lagu idolamu sahinggo artisnyo dapek maagiahan apresiasi.


Penderita mysophobia dikenal urang yang sangat steril. Mereka takuik bana samo kuman, sahinggo mereka indak akan panek mambarasiahan sesuatu. Mereka akan selalu mambarasiahan krumahnyo, jadi jan heran kalau bakunjuang ka rumah urang yang mandarito mysophobia. Rumah mereka nampak putiah barasiah dan tertata rapi, namun bagi sabagian urang, penderita mysophobia dianggap aneh karano sifatnyo yang nio selalu barasiah. Urang yang mandarito mysophobia indak akan lupo untuak mambaok cairan anti bakteri dan cairan disinfektan. Katiko pai-pai, penderita mysophobia akan mambaok karpet, salimuik atau apopun yang menurutnyo bisa malindungi dirinyo dari babagai maacm kuman. Indak saketek dari penderita mysophobia yang maleh ka lua rumah karano menganggap dunia lua tu di penuhi dek kuman dan bakteri. Mereka mamiliah badiam diri di rumah daripado harus berperang jo banyaknyo kuman di lua sana.


Ambo dapek carito dari kawan yang adiaknyo tinggal di asrama. Jadi adiak kawan ambo ko sakolah di pondok pesantren, tinggalah inyo di asrama. Kareno inyo baru masuak, entah mungkin dek kareno alun banyak ilmu yang didapek dek kawan-kawan inyo kalau indak buliah mambully urang. Adiak kawan ambo ko dibully dek kalompok yang urang nyo ancak-ancak lah. Memang geng yang good looking lah kalau kecek urang tu. Sadangkan adiak kawan ambo ko balain surang keceknyo, kareno inyo karempeang bana. Acok dikecek an ndak ado gizi, badan talampau kuruih, tulang se yang tacaliak. Lamo kalamoan takuiklah adiak kawan ambo ko jo perbuatan kawan-kawan inyo. Akhirnyo kareno takuik kanai bully, pindah inyo ka sakolah lain.


Awak sabagai padusi ko jan pernah cayah jo diri wak surang. Misalnyo kalau awak sadang datang bulan, awak harus perhatikan apo se nan awak paralu lakukan supayo darah haid awak ko bisa takontrol sahinggo kemungkinan untuak tembus tu akan sangaik saketek. Misalnyo mangganti pembalut, mamakai pembalut nan panjang, dan lain-lain. Jan sampai dek gara-gara kalian tembus mambuek urang ndak nyaman karano maraso jijok mancaliak darah haid kalian tu. Apo lai kok sarawa atau rok kalian bawarna tarang. Makin jajok urang di bueknyo. Kalau lah bausaho tapi masih tembus juo mungkin ado usaho kalian untuak mancagah nyo nan masih kurang maksimal.


Saat itu, acaro reunian SMP tampek Dina dan Sinta dilaksanakan di salah satu gedung hotel. Dina nan mamakai baju bawarna sirah itu tampil mampasona dengan rambuik nan digerei dan dibuek babantuak bagalombang itu mambuek tampilannnyo sangek mampasona. Disaat urang sibuak samo kegiatannyo masing-masing, Dina sibuak manoleh ka babagai arah untuak mancari kawan sabangkunyo dulu. Dina sadang duduak di meja bulek nan disakitarnyo tadapek limo urang nan sadang duduak itupun tagak untuak bakaliliang untuak mancari kawan-kawannyo. Sampailah inyo di ujuang ruangan di bangku nan tadapek meja yang dialeh samo kain bawarna merah itu. Dina mulai mandakati meja tasabuik dan maimbau urang nan inyo kenal sadang duduak disitu. Urang nan banamo Sinta itupun manoleh satalah maraso ado nan maiimbau namonyo. Inyo baduo itupun langsuang balari ketek-ketek samba marantangkan tangan untuak bapelukan malepeh rindu.


Untuak patamo kalinyo Rahma jauah dari keluargonyo. Kareno harus masuak kuliah dan jauah dari rumah. Hari patamo rahma datang ka kos alah mambuek inyo indak sanang, kareno jajok mancaliak lingkungan rumah kos nyo yang banyak seranggo. Wakatu itu rahma sampai pagi ka kosan, indak tau apo kareno masih pagi dan alun ado yang mambarasiahan. Apo yang rahma caliak alah mambuek inyo jajok. Inyo bapikia baa tinggal di tampek nan banyak seranggo bantuak itu. Kareno alah dibayia satangah kosan rahma, alhasil kamar kosan tu dibarasiahan dan di agiah pailang seranggo. Bantuak kecoa, ulek bulu, laba-laba dan lainnyo yang mambuek rahma jajok.


Dita gagal lulus di ujian SBMTPN tahun ko. Inyo tau kasalahannyo adolah maraso terlalu tagang waktu ujiannyo. Satiok ujian Dita ndak terlalu maraso tagang, tapi ujian SBMPTN ko beda, Dita ndak pernah maraso satagang iko waktu ujian. Dita ujian SBMPTN di salah satu kampus di kota Padang. Waktu masuak ka ruangan langsuang taraso hawa tagang dari sado urang nan ado di dalam ruangan. Duduaknyo lumayan rapek antar kursinyo jadi tadanga dek Dita ado peserta nan berdoa atau mancubo untuak maingek-ingek materi nan akan kalua di soal. Sayangnyo ruangan ujian nan Duta dapek ko ac nyo ndak jadi tarso lo angek salain dari urang-urang nyo tapi dari tampek nyo lo.


Diakhir semester, sado siswa SMK bakumpua dilapangan untuak babaris. Hari Sabtu, adolah hari panarimoan raport semester 1. Saat itu, Mona kelas 12. Sawaktu inyo kelas 10 semester 1 dan 2 Mona ado diposisi rangking 2 sahinggo inyo indak mandapekan piala penghargaan. Tapi itu barubah katiko inyo dikelas 12 semester 1, Mona tapiliah sabagai peraih juara 1 dikelasnyo sakaligus juara umum atau paraih nilai tertinggi di sekolahnyo. Mona nan sanang katiko perjuangan inyo babuah manih di kelas 12 langsuang terharu atas pencapaiannyo. Katiko dilapangan dihadapan urang satu sekolah, Mona maju kamuko untuak manarimo piala penghargaan dan sertifikat juaranyo. Salasai sesi perimaan jo foto, Mona langsuang mamaluak kawannyo nan ado dibarisan.


Ndak taraso alah akhir bulan se. Lisa antaro sanang dek santa lai bulan baru, jadi inyo bisa mandapek kiriman pitih dari urang gaeknyo, atau sadiah dek kini pitihnyo alah habih. Pitih di tangan inyo cuman cukuik untuak makan 3 hari, sadangkan urang gaeknyo paliang capek bisa mangiriman pitih 6 hari lai. Pitih di rekening bank nyo pun alah kososng. Akhirnyo Lisa mamutuihan untuak bapuaso sampai dikiriman pitih. Salamo puaso, Lisa ndak makan sahur dek ndak ado makanan, sadangkan untuak buko kadang inyo cuman makan mie jo talua se. Inyo ndak manyangko bulan ko pengeluaran kuliahnyo banyak bana. Padohal inyo alah hemat-hemat bana manggunoan pitih. Pengalaman iko akan manjadi pengalaman sadiah nyo saaik kuliah.


Ambo dulunyo indak mancintoi suami ambo karena dijodohan tapi dalam maso itu kami manjalani perkenalan. Salamo manjalani perkenalan ambo barusaho mengenal dan mancari tau baa kebiasoan  dan parangai calon ambo. Banyak hal nan elok salamo ko ambo rasoan salamo pandakek an, dan dari apo nan ambo cari diam-diam mengenai perangai calon ambo. Akhirnyo ambo pun mulai marasoan cinto ka urang nan ambo sayang bagitupun sabaliaknyo calon ambo. Kami manikah dan dihari pernikahan tu ambo sanang dan bahagia karena urang nan dijodohan amak adolah urang nan tapek. Manuruik ambo, awak paralu juo mandanga kecek urang tuo awak karena mereka tantu nio yang elok bagi awak, sabalum inyo manjodohan awak tantu inyo alah labiah dulu tau asal-usul calon awak. Awal paralu manjalani se pandakek an, kalau cocok lanjut bagitupun sabaliaknyo.


Namo den Arabela Cesa, biaso di panggia Cesa. Aden kini alah masuak SMA kaleh 3 di salah ciek SMA negeri nan ado di kota tampek nenek den tingga. iyo batua tampek nenek. Karano den tingga jo nenek, soalnyo amak apak den sibuak karajo di lua kota, jadi den mamiliah untuak tingga dan sakola jo nenek den. Aden sabananyo kurang picayo diri, karano ukuaan badan den nan bisa di kecekan gadang di bandiang kawan-kawan den nan lain. Aden punyo tinggi 155 tapi barek den mancapai 70. Karano itu den acok di cimeeh dek kawan den di sakola. Aden acok manangih karano ibo ati. Tapi den ndak bisa malawan, karano emang batua badan den gadang. Karano itu den baniek untuak diet supayo den indak kanai cimeeh lai, dan den bisa tampil labiah sehat dan picayo diri.


Jikok muntah dan diare indak kunjaung hilang, mako bisa mancegah dehidrasi jo minum aia baniang, mulailah taguak ketek dan caro batahap minum labiah banyak. Jikok muntah dan diare batahan labiah dari 24 jam, minumlah larutan dehidrasi. Capek pareso diri ka rumah sakik untuak mandapek an parawatan dari dokter jikok gajalo balangsuang labiah dari 3 hari atau mangalami karacunan makanan lain bantuak sakik paruik indak tatahankan, damam, diare badarah, muntah nan bakapanjangan atau badarah. Tando-tando dehidrasi bantuak muluik kariang, panurunan aia ketek, kalelahan, atau paningkek an danyuik jantuang atau laju panapasan. Nan mangalami karacunan makanan disarankan untuak baistirahat, mancuci tangan satidaknyo istirahat 48 jam satalah muntah dan diare tajadi.


Katiko awak disuruah untuak tampil, tantu sabalumnyo harulah mamparsiapkan sagalo hal. Iko sabananyo indak balaku ka urang yang damam pangguang se tapi kasadoalah urang yang nio tampil. Namun, kin fokusnyo ka urang yang takuik dan cameh bana katiko ado diateh pangguang. Untuak urang yang jarang diateh pangguang, biaso kalau inyo maraso takuik dan damam pangguang. Namun, ado caro supayo awak indak maraso tababani dan takuik bakalabihan. Awak haruslah manguasoi materi sabalum tampil dan mangecek dengan jaleh. Marilah untuak awak jan takuik untuak mancubo hal baru dan baranilah naiak ka ateh pangguang. Marilah awak baraja dulu sabalum tampil jo caro mangecek di kaco dan mangecek jo artikulasi yang jaleh.


Waktu ambo hamil anak di trimester 2, karajo ambo tiok pagi gilo muntah se. Lah sakik paruik ko dek muntah. Alah karam karano mangajanan muntah ko untuak kalua karano muntah tu sabalum kalua mako sabalum ka sanang. Sampai-sampai dek ndak ado nan ka dikalua an dalam paruik tu, muntahan ambo ko lah ndak makanan lai do. Muntahan ambo ko lah aia se bawarna kuniang. Persis mode kuah bubua ayam nan kuniang tu ha. Cuma beda nyo kok muntah ko lah bagalenyai-lenyai dek gara-gara lah bacampua jo cairan-cairan nan ado dalam paruik. Kok baun nyo jan di tanyo. Busuak. Baun makanan nan alah basi. Ambo kiro ambo jajaok katiko mancaliak muntahan ambos urang se ternyato mancaliak muntah wak surang samo se jajoknyo.


Mira tamasuak urang yang takuik bana katiko alah diateh pangguang. Mira kalau naiak ka ateh pangguang bisa damam pangguang. Pernah wakatu itu mira sadang nio bapidato kareno memang disuruah bagilir untuak jadwal pidato. Indak ado piliahan dan ambo naiak se ka ateh pangguang. Tanyato katakuik an itu samakain manjadi katiko mira mancaliak urang-urang nan didepan inyo. Bantuak mira ko saraso sadang dihakimi, badanyo manggaretek, suaronyo manggaretek juo, kaki jo tangan alah manggaretek juo, pucek lah muko mira jadinyo. Dengan keadaan yang mode tu mira bausaho untuak manyalasaian mambaco teks pidato inyo. Itulah ciek dari carito mira yang takuik bana kareno demam pangguang.


Istilah dama panggung tantu indak asiang atau bahkan mungkin kalian manjadi salah satu nan pernah mangalaminyo. Damam panggung adolah raso cameh dan takuik terhadap pencapaian yang akan seseorang dapek katiko tampil. Mereka cameh apakah yang ditampilkan sasuai jo ekspektasi atau indak, kayak mangecek, bamain alat musik, hinggo makan di muko umum. Apobilo ketakutan yang terkait raso cameh terhadap kinerja yang fokus terhadap kritikan dari urang lain, maraso malu dan dihina, perasaan iko dapek dikategorikan sabagai phobia sosial. Ketakutan dan panik katiko akan tampil di muko umum bisa tajadi pado siapo sajo. Antah itu anak ketek hinggo urang dewasa yang mungkin jam tabang penampilannyo alah cukuik tinggi.


Salamo ko Naila menerapkan metode 50 30 20 untuak bisa manabung dengan rutin. Makasuik dari 50 30 20 itu adolah 50 persen untuak kabutuhan pokok, 30 persen untuak keinginan pribadi dan 20 persen untuak manabung. Dengan metode itu banyak manfaat yang Naila rasoan, inyo sanag bisa mambali barang-barang nan inyo suko dengan pitih hasil tabungan inyo surang. Untuak kalian nan bingung baa caro mamulia untuak manabung, pakailah metode nan di agiah naila. Metode itu marupokan metode yang bisa awak pakai untuak manyisihkan dan mamakai pitih awak sebaik mungkin. Naila juo banyak maajak keluarganyo untuak manabung dengan metode nan inyo pakai dan yobana berhasil awak jadi labiah bisa mengatur keuangan awak.


Dari dulu ambo ndak dibuliahan pacaran dek urang tuo karano pacaran tu adolah karajo sio-sio. Kalau alah gadang bisuak akan datang juo jodoh tanpa harus pacar-pacaran. Tapi dek mada ambo pacaran diam-diam di belakang urang tuo. Ternyata memang batuah awak harus mandangaan kecek urang tuo. Ternyato pacaran tu memang ndak ado gunonyo. Apolai kalau masih sakolah. Katiko alah sayang jo urang tapi ternyato urang tu ndak sayang malah selingkuh jo urang lain. Sakik bana rasonyo. Jadi awak memang harus dangaan kecek urang tuo. Ndak usah lah pacar-pacaran tu apolai kalau masih ketek. Jodoh tu beko ka datang juo karano pacaran tu labiah banyak sakiknyo dari pado sanangnyo.


Ambo punyo 2 urang kawan dakek namonyo Shinta dan Jojo. Kini urang baduo ko sadang bacakak karano mamparabuik an laki-laki. Jadi caritonyo ko Si Jojo ko alah tau kalau si Shinta suko jo si Joni tapi diam-diam ternyato si Jojo ko alah bapacar jo si Joni. Tantu berang si Shinta. Jadi si Jojo kini maraso basalah bana dan takuik untuak basuo jo si Shinta. Tantu ambo kecek an apo nan nyo pabuek tu bukannyo rancak malah batambah buruak di mato si Shinta. Seharusnyo nyo harus barani ma akui kesalahannyo surang dan harus mambagak an dirinyo untuak maminta maaf kapado si Shinta.


Keinginan untuak buang aia ketek ataupun besar alah pasti indak dapek ditundo meski sedang barado di lua rumah. Kalau demikian, tantu kito harus manggunoan toilet umum. Biasonyo, fasilitas umum ciek ko memang wajib ado di babagai tampek yang ramai dikunjungi urang dalam waktu lamo, seperti mal atau tampek hiburan. Sayangnyo, pemakaian toilet umum dek banyak urang mambuek fasilitas ciek ko acok kali indak tajago kebersihannyo. Alhasil, kuman virus, dan bakteri tumbuah dan bakambang labiah capek. Sebab, indak sado urang selalu mambiasokan untuak manjago kabarasiahan toilet, apolai toilet umum. Mako dari itu, rubahlah kebiasaan buruak ko demi kenayaman basamo. Selalu manjago kabarasiahan toilet umum kalau sudah manggunoannyo.


Bantuak manfaat kotoran hewan pado umunyo, kotoran jawi dapek digunoan untuak manyadiaan unsur hara bagi tanaman. Kanduangan unsur hara dalam kotoran jawi sangek gadang manfaatnyo yaitu untuak manutrisi dan mampacapek partumbuahan tanaman sahinggo kotoran jawi dapek dimanfaatkan sabagai pupuak kompos/organik. Panggunoan pupuak kompos iko surang salain sangek elok untuak malindungi tingkek kasuburan tanah, dapek pulo mambantu mangurangi panggunoan bahan kimia dalam partanian. Dangan bagitu apopun nan dapek mambahayokan tingkek kasuburan tanah dan kasehatan makhluk hiduik pado proses pambudidayoan partanian organik dapek diminimalisir. Disarankan untuak manggunoan kotoran jawi nan alah difermentasi untuak mancegah tanaman mati. Prose fermantasi bisa dilakukan dengan mangeringkan kotoran talabiah dahulu.


Raso takuik disuntiak memang sabana tajadi dek babarapo urang. Mia tamasuak urang nan takuik bana dakek-dakek jo kato suntiak. Mandanga nyo se inyo alah takuik apolai disuntiak yang sabananyo. Ado kejadian dihari rabu kapatang, mia harus vaksin kareno nio ka lua kota. Mau ndak mau inyo harus disuntiak kareno alah manjadi syaratnyo. Pas alah duduak mia ko takuik bana, urang-urang banyak yang mamacik inyo, tamasuak pagawai kesahatan yang manyuntiak an mambujuak mia. Memang sajak ketek mia takuik disuntiak, alah babarapo kali inyo sakik. Pasti mia mahindari untuak suntiak. Mia labiah mamiliah untuak minum ubek daripado harus suntiak di rumah sakik.


Sudah sakitar 2 minggu Lisa maninggalkan rumahnyo karano inyo  pai liburan. Saat baliak Lisa barniat untuak mamasak sesuatu agar dapek mangganjal perutnyo nan kini sadang bargejolak manuntut untuak di agiah makan. Dan saat itu Lisa langsung mangecek persediaan bahan masakan di dalam kulkas. Namun katiko inyo mambuka kulkas langsung keluar baun indak lamak di karano makanan nan alah barbulu serta barbantuk mangerikan itu. Lisa baru mang ingek bahwa terakhir kali inyo mambali makanan 2 minggu lalu dan meletakkannyo ka dalam kulkas sahinggo makanannyo manjadi basi. Lisa pun langsung bargegas mangambil  sarung tangan dan mambuang makanan basi tasabuik ka tong sarok lalu mambersihkannyo. Saat makanan basi tasabuik dikeluarkan dari kulkas langsung saat makanan basi tasabuik dikeluarkan dari kulkas langsung mambuek Lisa sangek jijik dan mual karano baun nan dihasilkan dek makanan basi tasabuik.


Hari ko enek Tini maningga dunia. Enek Tini maningga di rumah sakik dek sadang dirawek karno sakik strok. Tini kini sadiah bana karno keluarga satu-satunyo alah tiada. Tini sayang bana samo enek nyo karno dari ketek eneknyo alah marawaik inyo sampai inyo bisa kuliah. Amak dan apak Tini kabur maninggaan Tini jo eneknyo. Sampai gadang eneknyo saba bana marawek Tini, sadangkan Tini alun bisa mambaleh sagalo kabaikan enek inyo. Tini ndak tau kama inyo akan pulang lai, rumah enek inyo pasti akan langang. Tini maraso inyo kini hiduik surang se, ndak ado nan nio hiduik jo inyo salain enek nyo.


Katiko awak mangecewakan seseorang nan berharga dalam hiduik mako hal nan pertamo harus awak lakukan adolah mangakui kesalahan nan alah awak pabuek. Setelah awak bisa maakui kesalahan mako awak harus intropeksi diri apo penyebab kesalahan nan tajadi dan kiro-kiro apo solusi nan bisa dilakukan agar kesalahan ko ndak taulang untuak nan kaduo kalinyo. Setelah awak mengetahui kesalahan, penyebab, dan solusi untuak kesalahan nan alah dipabuek, tamui urang nan awak kecewakan. Sampaikan raso penyesalan terhadap kesalahan nan alah awak lakukan dan minta permohonan maaf sagadang-gadangnyo darinyo.Terakhir bajanji ka diri surang dan ka urang nan dikecewakan untuak ndak maulang kesalahan sarupo di kemudian hari.


Tingkek katakuikan sasaurang tu babeda satiok individunyodan ado banyak janih katakuikan nan bisa di alami urang. Bahkan mungkin manuruik awak biaso sajo tapi manuruik pandarito atau nan takuik itu bukan hal nan biaso. Takah ado urang nan takuik mancaliak sanjato tajam. Padahal indak ado nan di lakuan jo sanjato tu, tapi tatap maraso takuik. Makonyo katiko tangan awak sadang mamacik sanjato antah itu tajam atau indak bahkan guntiang sakalipun, usahoan awak indak mangecek samo urang. Apo lai sambia manggoyang-goyangan tangan nan mambuek sanjato tadi bagoyang pulo. Mungkin sajo awak sadang mangecek jo urang nan takuik jo sanjato. Akhianyo sacaro indak sangajo awak lah mambangkikan raso takuik sasaurang.


Syifa punyo banyak pangalaman yang paliang manyanangkan dalam hiduik salah satunyo  waktu kenangan salamo liburan ka rumah nenek. Syifa taingek lo baliak karena di sakolah guru inyo manyuruah untuak mambuek cerito pengalaman nan paliang manyanangkan salamo hiduik. Bagi syifa itu adolah tugas yang mudah karena inyo tau a nan paliang manyanangkan, dan tau lo baa langkah mambuek carito tu. Patamo manantukan topik a nan awak caritoan, kaduo manantukan rencano judul a, manyusun kerangka karangan, dan mulailah mambuek carito nan nio awak jalehan. Samudah itu yang pantiang awak tau topik ma nan awak caritoan, ingek se dari banyak pangalaman awak tu.


Lah binguang ambo ba a caro nyo supayo kapuyuak di dalam kamar mandi ambo ko bisa hilang. Padohal alah ambo agiah kapua barus, kapua ajaib, pawangi ruangan, nan kapuyuak ko tetap juo kalua. Sampai sampai sado lubang tampek nan mamungkinkan kapuyuak ko bisa kalua masuak alah ambo tutuik lo. Binguang ambo dibueknyo. Nan tapikia dek ambo apo lah nan nyo pakecek an dek urang katiko batamu ka rumah ambo. Sadangkan ambo nan punyo rumah se lai jajok mancaliak kok ado kapuyuak di rumah surang, apo lai urang lain. bisa-bisa ndak nio urang datang ka rumah ambo lai karano nyo kiro awak ko kumuah. Ndak mamparatian kabarasiahan rumah.


Katiko Resta tau jam pengumuman seleksi perguruan tinggi, inyo langsuang mambuka websitenyo dilaptop nan sadang inyo buka diateh meja barajanyo. Padusi tu sangajo untuak indak maangiah tau kalau kini adalah tanggal pengumuman seleksi ka urang gaeknyo. Indak lamo manunggu, inyo langsuang mambuka pengumuman tu mamasuakan akunnyo. Resta langsuang batariak kasanangan katiko inyo mancaliak hasil pengumuman. Urang gaek Resta nan mandanga ado suara nan kancang dikamar anaknyo, sontak sajo langsuang bagageh manuju kamar Resta. Nampaklah kalau anaknyo sadang malompek kagirangan diateh kasua sambia maangek-angkek tangannyo ka ateh mode urang nan sadang ka malompekan tali ka tampek nan jauah. Katiko inyo mancaliak urang gaeknyo kakamar, resta langsuang maagiah tau hal nan mambuek inyo kasanangan . Mandanga itu, malompeklah inyo batigo tapi indak diateh kasua.


Ambo ado carito nan iko ko paliang manjajok an bana. Wakatu itu kan ambo pai makan malam jo kawan-kawan ambo di salah satu tampek makan yang bisa dikecek an lamaklah makanannyo. Cuman nan jadi masalah itu, katiko ambo nio ka toilet. Baru masuak bana ambo baun nyo alah ndak lamak. Pas masuak ondeh mandeh sabana kumuah. Baa kok toilet se jorok iko bantuaknyo, tu jajok bana ambo mancaliaknyo. Jadi ambo tahan nio buang aia tu, bialah daripado ambo mancaliak toilet nan mode tu. Raso ndak kan maulang lai ambo ka toilet itu, sabana kumuah. Manjajok an bana toilet tu he.


Dek rumah alah sampik dek barang-barang pas libur patang apak ambo manyuruah untuak manyampak an barang-barang lamo nan alah buruak-buruak dan diraso ndak paralu. Ndak disangko-sangko pas bongka-bongka dompet lamo ruponyo ado kepeang di dalamnyo. Lumayan banyak lo lai. Pas lo sadang takapik alias ndak bekepeang. Alah saraso dapek sarugo bana. Kok dipikia-pikia ado juo untuangnyo manyimpan-nyimpan kepeang di tampek-tampek nan babeda-beda.  Berdasarkan pengalaman ambo ko manuruik ambo sacaro ndak langsuang dengan caro mode ko bisa mambuek awak labiah hemat karano pas mambuka dompet kepeang nan nampak tantu saketek soalnyo kepeang ko alah tapisah-pisah tampeknyo, sahinggo pasti katiko balanjo ndak bisa banyak-banyak karano mangiro kepeang alah manipih.


Manuruik pandapek ambo truk adolah salah satu kendaraan nan paliang ambo takuik an. Makonyo katiko awak baraja stir otoatau honda pasti awak selalu di ingek an jan bajalan di dakek truk karano kok sempat rem truk ko blong mako akan sangaik mambahayokan pangandara lain, baik nan di muko atau pun di balakangnyo. Bayangan se lah kok awak sadang barado di muko truk, bisa-bisa nyo tuncik oto wak dek truk tu. Baitu pulo kok awak barado di balakangnyo, katiko nyo manaiak pandakian dan tibo-tibo rem nyo blong, pasti truk ko basuruik ka balakang. Bisa pinyak oto wak di bueknyo dek takapik.


Karajo nan indak buliah dicontoh dari sikap maya adolah perlakuan suko mancilok inyo. Awalnyo itu tajadi kareno ado barang nan inyo suko di jemuran asrama. Tapi sadoalah usaho inyo indak sadoalah nan mulus. Maya tacigok nio maambiak baju punyo urang di jemuran asrama. Tatangko basah inyo dek kawannyo surang, malu bana si maya ko kareno parangai buruaknyo iko di kecek an ka sadoalah urang asrama. Manuruik urang yang mancigok maya ko, kelakuan maya ko harus diaagiah tau ka ketuo asrama supayo bisa disalasaian. Kareno kalau indak dicaliak ka urang lain parangai maya ko, mungkin se ado urang lain nan bantuak maya jadi iko sebagai palajaran kasadoalah urang. Maya malu katiko tacigok maambiak barang nan bukan hak milik


Ambo kalau pai ka sakolah tamasuak urang nan paliang sanang pai ka sakolah. Kareno dakek bana dari rumah, jadi satiok pagi tu ambo agak labiah lambek 5 minik dari kawan nan lain jalan dari rumah. Kareno dakek bana jadi urang nan baru sampai, nan ambo alah sampai bak itulah. Ambo ado carito juo pas di sakolah, iko carintonyo ambo jajok bana takanai ludah urang pas duduak di kantin sakolah. Sabana jajok ambo kanai ludah urang tu sabana lah. Pas di kantin pasan makan dan manunggu di tampek duduak. Pas duduak ondeh takanai ludah urang ambo, langsuang manggaretek rasonyo jajok bana.


Samanjak ado pay later di banyak e-commerce dan e-money ko mambuek urang jadi suko barutang tanpa bapikia panjang. Apo lai limit dari pay later ko biasonyo gadang-gadang lo. Mode ambo nan kini sangaik malu jo kawan-kawan ambo karano mereka tau baso ambo punyo utang nan lumayan banyak di pay later ko. Apo lai ambo ini lah ndak bakarajo. Penghasilan tiok bulan lah ndak ado lai sadangkan cicilan pay later ko masih lanjuik sampai akhir tahun ko. Memang jaman kini ko lah banyak lo urang nan sarupo ambo tapi urang-urang tu bisa mampahituangkan pendapatan jo hutan nan nyo buek. Babeda jo ambo nan ndak bapikia panjang katiko manggunoan limit nan di sadioan.


Manjadi juara kelas adolah hal yang rutin dan indak pernah talewatan dek Karina salamo maso sakolahnyo. Misalnyo sajo hariko katiko pengumuman penerimaan rapor. Karina mandapekan Juara 1 baliak untuak dikelasnyo, hasil ujian kenaikan kelas dari kelas 5 ka kelas 6. Kalau dihituang-hituang, Karina salamo sakolah alah manjadi juara sabanyak kurang labiah 10 kali dari kelas 1 sampai kelas 5. Tapi pado pangumuman hasil ujian hariko ado nan saketek babeda dari biasonyo. Karina indak hanyo jadi juara kelas tapi manjadi peraih nilai tatinggi pulo di angkatannyo. Karina maraso sangaik bahagia sekaligus bangga. Kebetulan pas hari panarimoan rapor ko diundang pulo urang tuo, sahinggo sasudah manarimo sertifikat penghargaan dan hadiah dari sakolah karina langsuang lari dan manyalami urang tuonyo.


Lisa saat itu sadang barada di depan warung karano selesai barbelanja. Namun katiko inyo hendak pergi dari warung tasabuik inyo mancaliak ado seurang anak nan asik mamakan permen tangkai. Namun indak lama kemudian permen tasabuik jatuh dari muncuangnyo dan mandarat di atas pasir. Mancaliak makanan tasabuik manjadi kotor Lisa baranggapan bahwa anak itu mungkin saja akan pergi dan maninggalkan  permennyo nan jatuh tasabuik. Namun indak taduga tibo-tibo anak tasabuik mangambik permainan alah jatuh itu dan mambilasnyo jo air. Satalah itu inyo mamasuakkannyo lagi ka muncuangnyo dan mulai manikmati permen nan alah jatuh tasabuik. Walaupun permen itu alah dibilas jo air tetap saja permen tasabuik telah kotor. Mancaliak itu Lisa langsung manyuruh anak tasabuik mambuang permen nan telah inyo makan.


Banjir marupokan tabanamnyo daratan yang biasonyo kariang, itu tajadi kareno paluapan aia yang balabiah di suatu tampek akibaik hujan gadang, paluapan aia sungai, atau pacahnyo bendungan sungai. Masyarakat dusun Semedang Aji pernah mangalami banjir yang sangaik hebat, dan mambuek warga takuik. Kareno alah sampai ka dado urang gadang, untuak patamo kalinyo mereka harus mangungsi. Anak-anak yang ado disitu pun trauma dan katakuik bana pas banjir samakin tinggi. Padohal salamo iko indak pernah banjir disinan, alhasil pamerintah semedang aji malakuan langkah untuak mangatasi banjir yang alah tajadi. Mancegah banjir dengan mambarasiahan selokan, maimbau warga untuak mambuang sampah pado tampeknyo, maimbau warga untuak samo-samo mambuek taman dan mananam pohon.


Athala manyasa bana waktu itu pernah mailangan hp kawan katiko inyo sadang paralu. Niat athala itu untuak mamainkan kawan inyo se dengan manyuruak an hp inyo supayo kawannyo ko cameh. Katiko kawannyo alah berang dek paralu bana HP tu langsuang lah athala maambiak hp di tampek inyo manyuruak an tadi. Takajuik bana athala katiko mancaliak hp tu alah ndak ado, alah ilang se. Manyasa bana athala alah mailangan hp kawan inyo. Untuang se kawannyo ko baok batanang dan manyuruah elok-elok mancari. Manuruik kawan athala kalau awak sadang cameh malah ndak bisa bapikia jarniah, cari solusi nan bisa awak pakai untuak mancari hp tu. Indak lamo tu kami mancaliak cctv dan untuang se hp nyo katamu.


Duo hari lalu,ado notifikasi dari instagram kalau ado nan mangirim pesan ka akunnyo. Mancaliak akun instagramnyo, Sinta sangek baharap kalau inyo mandapekan barito elok dari tampek inyo ikuik undian. Dan batua sajo, isi pesan nan disampaian samo akun itu adolah Sinta mamanangkan undian pulsa 100 ribu. Mancaliak itu Sinta langsung takajuik dan maraso basyukur. Satalah malangkapi data diri, Sinta dikajuikan ado masuak pulsa nan samo jumlahnyo dengan nan dijanjian samo pihak nan mangadoan undian tasabuik. Sinta pun langsuang mamasang paket internet dari hasil undiannyo tu. Karano tarnyato pulsa tu memang ado dan dapek digunoan untuak mamasang paket, Sinta langsuang maagiah tau amak samo ayahnyo. Mandanga itu, amaknyo langsuang mangucap syukur dan miminta transfer sakatek pulsa nan kini ado di nomor Sinta tasabuik. Mandanga itu Sinta langsuang takikik galak karano kepolosan amaknyo saat maminta hasil undian tasabuik.


Jiko sanak abih dari ka jamban di sekolah tu siramlah. Apolagi yang di sakolahnyo lah makai toilet duduak. Asa sanak tau se ko faktanyo toilet duduak tu berpotensi lebih besar menularkan bakteri Streptococcus dan Staphylococcus. Itu menurut menurut Abigail Salyers, PhD yang merupakan presiden direktur American Society for Microbiology (ASM). Baa ka lalu awak ke toilet jikok penampakan toilet awak kumuah. Jan manyalahkan penjaga sekolah se, awak yang harus manjago lingkungan awak surang. Yang makai awak juo mah. Kan sanang jikok masuak toilet yang barasiah dan ndak baun. Demi kesehatan dan kenyaman awak basamo, marilah saling manjago sanak awak sadonyo.


katiko mandapekkan peringatan dari pemerintah takait bencana alam nan indak saja tajadi di daerah tatentu maka sabagaimana masyarakat haruih mampersiapkan hal-hal nan dapek dilakuan untuak manangani katiko tajadi bencana alam tasabuik. Partamo,  mangetahui titik evakuasi nan dijadikan sabagai zona aman dari tampek bencana tasabuik. Kaduo,  manyiapkan ciek tas darurat nan telah barisi pakaian obat-obatan serta hal lainnyo nan perlu disiapkan untuak dibawa katiko ado tajadi bencana alam sahinggo hanyo ciek tas tasabuik nan disandang. Katigo,  mangarsipkan file-file penting ka tampek nan aman sahinggo katiko bencana alam tajadi maka dokumen tasabuik indak ikut  lenyap sahinggo indak diperlukan untuak proses ulang. Kaampek,  mampelajari bagaimana penanganan partamo katiko  sakit.


Bamanuang se surang dikamar kos itu nan kini dirasoan jo Akmal. Akmal sadiah katiko inyo dinyatakan kanai PHK dan indak bisa bakarajo di perusahaan yang alah mambuek nyo hiduik salamo ko. Akmal binguang baa untuak mambayia cicilan nan ado karena kini inyo ndak ado karajoan lai. Gambaran perasaan akmal kini bantuak urang nan ndak ado samangaik hiduik padohal biasonyo satiok hari di kantua inyo samangaik dan maagiah performa terbaik untuak parusahaan, inyo manangih tapi aia mato ndak bisa kalua lai saking alah banyak dikaluaan, nafsu makan akmal pun manurun. Itulah dampak dari PHK ko banyak tanggung jawab yang harus disalasaian tapi pemasukan alah ndak ado.


Pambullian di sakolah manjadi bantuak masalah nan indak ado barantinyo. Pamasalahannyo ado dek karano babagai kelompok nan indak bisa batindak sacaro sadar dan barani. Biasonyo nan pambulli ko sabalumnyo bisa jadi korban dari kekerasan dan manganggap dirinyo tarancam dan tabiaso batindak manyarang sabalum disarang, indak mamiliki raso tangguanjawab tahadap tindakan nan alah dilakuan sarato ingin mangontrol dan mandominasi dan indak mangharagoi urang lain, bisa dikecek an sabagai bantuak baleh dandam. Sadangkan nan tabulli atau korban bully, urang jo katindakmampuannyo atau kakurangannyo dari segi fisik, psikologi, sahinggo raso dikucilkan. Contoh dari babarpo tindakan bully nan dilakukan bisa jadi pangaruh dari film-film, sahinggo pambulli ko taraso tainspirasi dek adegan tasabuik.


Indonesia punyo banyak suku bangsa, agamo nan babeda, ras yang baragam dan antar golongan yang manganut kapicayoan. Pado dasarnyo Indonesia ko ciek, yang banyak adolah kabaragamannyo. Untuak itu awak harus mangarati apo nan indak buliah awak lakuan untuak manjago katahan tanah aia awak. Katiko ado urang nan manyingguang agamo awak tantulah awak berang, apolai itu dilakuan sacaro tarang-tarangan dan dicaliak jo banyak urang. Mangko dari itu untuak awak kasadonyon indak untuak ciek urang se. Marilah awak manarimo perbedaan dan manjadian perbedaan sabagai bantuak keistimewaan masiang-masiang bukan untuak manjadi musuh dan bausaho untuak samo ka apo yang awak pacik. Iko barlaku ka satiok urang Indonesia, jagolah kautuhan Indonesia.


Baru patamo kali manjadi manganduang dan akan manjadi calon ibu tantu mambuek awak harus bahati-hati dan banyak baraja. Ambo sabana harus maikuik an langkah-langkah yang diagiah jo dokter untuak manjago si janin dalam paruik ambo. Patamo mahindari zat-zat yang mambahayoan janin, mahindari aktivitas barek, mangandalian emosional awak, mawaspadai tahadok bahaya kahamilan, harus manjago asupan nutrisi, dan bakolaborasi manjalin hubungan yang suportif jo pasangan. Manjadi saorang ibu memang butuh perjuangan mulai dari saaik anak awak dalam paruik. Karena baru patamo kali manganduang, ambo wakatu tau sadang hamil sabana takajuik. Suami ambo yang sadang karajo pun takajuik dan sanang bana mandapek an kaba hamil nyo ambo.


Naila takuik bana kareno sabanta lai pas bana bisuak inyo akan tampil mambaco puisi di ateh pangguang. Sadangkan naila ko damam pangguang jadi takuik se baok an nyo kalau sadang dicaliak dek banyak urang. Naila memang suko mambuek puisi tapi bukan untuak mambacoannyo di ateh pangguang. Kironyo kareno inyo alah mambuek puisi tu, inyo juo yang disuruah mambacoannyo. Sabana takuiklah naila ko bisuak, ndak tabayang baa ka manggaretek nyo inyo. Soalnyo dulu alah pernah juo inyo disuruah naiak ka ateh pangguang alhasil kaki naila ko indak bisa manggariak dek kareno demam pangguang. Naila baharap semoga se bisuak indak satakuik dulu.


Malu bana rasonyo takantuik di muko gebetan ambo. Padohal ko adolah kencan pertamo ambo jo inyo. Mungkin ko dek gara-gara ambo banyak makan makanan nan manganduang gas. Apo lai pas makan ambo banyak bana lo mangecek sahinggo paruik ambo lah panuah jo gas. Untuak kalian nan payah manahan kantuik sarupo ambo ko jan makan makanan nan manganduang banyak gas supayo frekuensi takantuik kalian tu manurun. Selain itu, jan lupo untuak selalu ba olahraga karano dengan olahraga ternyato bisa  mangurangi frekuensi takantuik kalian dalam sahari. Dan nan paliang penting makan makanan nan baserat sahinggo BAB kalian lancar. Jadi kok talapeh na kantuik kalian ndak akan babaun.


Alhamdulillah ambo lulus seleksi beasiswa LPDP tahun ko. Setelah beberapo kali mancubo akhirnyo lulus juo dengan nilai memuaskan. Tapi ado nan mangganja di pikiran ambo saat ko. Jujur ambo sangaik takuik kanai buli katiko sampai disinan. Pertamo, ambo takuik di buli karano pasti urang sinan punyo postur tubuh nan tinggi-tinggi, sedangkan ambo punyo tubuah smekot nan pasti banyak urang lua tu nan akan mambuli. Nan kaduo, ambo punyo kulik kalam, nan ma urang lua tu sangaik terkenal suko mandiskriminasi urang nan bakulik hitam, Nan katigo, ambo mamakai hijab, seperti nan awak tahu kalau urang lua tu banyak nan ndak suko jo muslim karano dianggap sabagai sindikat teroris. Beberapa poin tu selalu manggaduah pikiran ambo saat kini. Ambo harap apo nan ambo takuik an tu ndak tajadi.


Panyabab dari autophobia sabananyo indak ado panjalehan bagaimano autophobia ko bisa tajadi. Pasalnyo, autophobia tagolong kacemehan indak masuak aka nan tabantuak katiko sasaurang maraso takuik atau khawatir akan barakhir surang. Padahal, indak ado kondisi nan mambueknyo batuah-batuah akan sandirian. Namun damikian, hal tasabuik indak mambantu mambuek kondisinyo manjadi labiah elok. Artinyo, maski indak ado suatu kondisi tatantu na dapek mangancam kondisinyo, urang tasabuik akan tetap maraso takuik. Maski sadang indak surang, jikok pandarita autophobia mamikiaan kondisi katiko inyo surang, inyo bisa sajo sacaro tibo-tibo maraso cameh. Kondisi tasabuik tajadi saolah inyo alah bana-bana surang. Jikok maraso mangalami autophobia, labiah rancak sagera parikso ka dokter.


Kabaradoan hantu masih sulik di buktian malalui sains. Tapi masih banyak nan picayo jo kabaradoan hantu. Katiko awak mancaliak hantu, awak pasti marasoan takuik. Rasonyo nio mamakiak dan balari sajauah jauahnyo. Tapi hal iko sabananyo bisa di atasi kalau awak punyo kabaranian untuak malawan raso takuik. Katiko manghadapinyo awak bisa manariah nafas dan bausaho mananangan diri. Awak bisa bapikia hal nan positif atau nan elok. Salanuiknyo awak bisa maingek tuhan. Kalau awak islam awak bisa mulai mambaco ayat suci al-quran nan awak ingek. Cubolah bapikia rasional kalau indak ado hantu di dunia ko. Kalau masih takuik, awak bisa manghindar sacaro perlahan. Tapi jo tindakan iko, awak alah mulai manunjuakan kalau awak barani. Awak alah malakuan langkah awal untuak malawan raso takuik nan ado di dalam diri. Karano itu mari baranian diri dan mulai maadapi raso takuik.


Bancano alam adolah sabuah paristiwa nan tabagi manjadi duo badasarkan pamicunyo.  Partamo, bancano nan tajadi sacaro alami dapek barupo galodoh, gunuang malatuih, gampo, tsunami, tanah longsor, badai salju, kakariangan, hujan es, galombang paneh, hurikan, badai tropis, taifun, tornado, kabakaran liar, kajadian luar biaso dan wabah panyakik. Babarapo bancano alam tajadi indak sacaro alami. Contohnyo adolah kalaparan, yaitu kakarungan bahan pangan dalam jumlah gadang nana disebebabkan dek kombinasi faktor manusia jo alam. Duo jenis bancano alam nan mangakibek an dek paristiwa di lua angkaso nan jarang mampangaruhi manusia bantuak asteroid jo badai mtahari. Bancano alam ko indak bisa awak prediksi labiah tapeknyo tajadai.


Ardian sanang bana jo lagu-lagu islami yang dinyanyia jo Nisa Sabyan. Hari minggu kapatang ado jadwal panggung inyo di kota adrian. Disitulah kesempatan yang harus dilakuan jo adrian, inyo ndak buliah manyio-nyiokan kasempatan ameh nan ado. Untuang se ado waktu adrian dan bisa mancaliak Nisa Sabyan sacaro langsuang. Sanang bana nyo alah bisa batamu jo jo Nisa Sabyan, lagu nan inyo nyanyikan labiah taraso di pangguang yang ambo caliak langsuang. Indak dari HP se inyo mandanga suaro Nisa Sabyan tapi kini inyo alah mancaliak dan mandanga langsuang suaro Nisa Sabyan. Pokoknyo hari ko sanang bana indak lupo ambo abadikan dalam kamera HP.


Lemah emosional ternyata bisa manjadi salah satu sabab dari kagagalan. Lemah emosional maksuiknyo kito ndak punyo kastabilan emosi jadinyo kito mudah terdistraksi oleh dunia lua. Katiko awak alah marancanoan untuak malakuan sasuatu di akhir pakan, mako sarancaknyo awak bisa manolak ajakan atau kagiatan lain nan ndak ado hubungan nyo jo apo nan awak nio lakukan. Urang nan lemah emosional biasonyo mudah panik dan indak fokus. Hal itu mambuek wak jadi kahabisan waktu untuak malakukan hal nan saharusnyo wak karajoan, dan akhirnyo awak maraso sadiah jo kagagalan nan disabakan oleh wak surang. Kontrol diri paralu bana dalam mancapai tujuan nan alah wak tantuan.


Kauntuangan manabuang sangek banyak didepek. Antah itu beko untuak ka paralu nan mandasak ataupun manabuang untuak barang nan nio bana didapek an tapi harus usaho untuak mambalinyo, makanyo manabuang pilihannyo. Manabuang lamonyo tagantuang barapo banyak atau barapa maha barang ka nio di bali. Samakin maha barang tantunyo samakin lamo ka manabuang. Tapi kalau manabuang dalam jumlah nan gadang tantunyo beda carito pulo. Manabuang kini bisa di bank, urang alah jarang manabuang nan dilatak an di bawah kasua atau celengan ayam nan alah panuah abih tu di pacahan.Dulu banyak digunoan dek anak ketek nan alah masuak sakolah dek urang tuonya nan alah maagiah balanjo.


Jijok bana ambo mancaliak WC umum nan ado di salah satu pertamina di daerah kota Jambi. Kumuah bana. Jo baun WC nyo pun ariang. Minta tolong bana kapado sia se nan manggunoan WC umum untuak diparatian kebersiahannyo. Kalau siap buang aia gadang atau aia ketek tu jan lupo manyiramnyo. Kan lah di sadioan aia. Tingga pakai se lai nyo. Taniayo urang nan ka buang aia setelah awak. Cubo baliak an ka diri awak masiang-masiang. Walaupun WC tu WC umum bukan berarti bisa kasalamak di paruik awak se. Jan di asahan se ka panjago WC tu. Alah seharusnyo kebersihan tu dijago dima pun awak barado.


katiko seurang hamba melakuan kesalahan nan dilakuannyo baik itu Sengaja maupun indak sengaja sebaiknyo inyo selalu manyadari bahwa perbuekan nan tasabuik akan dicatat dan manjadi bahan pertimbangan  untuak masuak ka surga ataupun neraka. Selain itu,  manyadari bahwa  ado malaikat nan selalu mamperhatikan setiap perbuekan Dan kegiatan nan dilakuan tanpa talewat sekalipun. Manyadari hal itu hendaklah kita manghindari segala bentuk dosa dan tindakan nan dilarang dalam agama. Namun jika hal itu tajadi maka cepatlah  mangakui kesalahan serta dosa nan telah dibuek tasabuik selain itu juga penting untuak maminta maaf  jo tulus kapado Tuhan Yang Maha Esa. Marilah kita selalu maminta ampunan atas segala dosa nan telah dilakuan agar dapek dimaafkan dan diridhoi oleh  Tuhan Yang Maha Esa.


Bancano alam adolah suatu hal nan bisa mambuek seseorang katakutan jiko mangalaminyo. Apolagi kito hiduik di Indonesia nan marupokan wilayah rawan bancano alam. Ado banyak bancano alam manakuikkan nan dapek tajadi kapan sajo di Indonesia. Salah satunyo adolah angin puting beliung. Angin puting beliung adolah pusaran angin kancang nan mampunyoi kacapatan 120 km/jam atau labiah. Bancano alam iko acok tajadi di wilayah tropis di antaro garis baliak utara dan salatan. Namun, angin puting beliung jarang tajadi atau bahkan indak pernah tajadi di daerah-daerah nan jo garih khatulistiwa. Panyabab dari angin puting beliung adolah karano adonyo parbedaan takanan dalam suatu sistem cuaca.


Katiko ambo pai ka Puskesmas untuak barubek ambo sangat kecewa jo pelayaannyo. Dengan keadaan badan ndak sehat malah amak ambo dibentak-bentak dek petugas nan ado di Puskesmas. Namonyo se urang sakik, jan kan bapikia elok, untuak mambaok badannyo ka Puskesmas se alah untuang. Mancaliak amak ambo dibentak tantu ndak lo sanang hati ambo. Ambo kecek an ka petugas tu supayo mangecek labiah sopan ka amak ambo. Katiko dikecek an mode tu malah makin paneh petugas tu. Malah nyo ngecek kalau ndak suko jo pelayanan disiko ndak usah barubek disinan. Dek makin manjadi-jadi ambo tokok meja nan ado di mukonyo tu. Ambo kecek an kalau inyo tu pelayanan masyarakat. Ndak seharusnyo mode itu. Baru tadiam. Urang-urang nan mode tu emang harus diagaih pelajaran.


Binatang adolah hewan yang bisa jadi kawan dan bisa jadi lawan. Anjiang marupokan binatang yang bisa basahabat jo urang tapi bisa juo jadi musuah bagi urang yang indak inyo kenal. Katiko anjiang indak kenal awak, urang tu maanggab awak musuah, apalagi kalau awak mandakek dakek lingkungan atau kandang urang tu. Awal patamo anjiang tu akan manggongong tu lamo kalamoan dan takadang inyo akan mangaja wak. Katiko awak di kaja anjiang adrenalin wak tu, masya allah bana tapacu bana, jantuang badatak kancang, karingek bailiran, pikiran katakutan, badan taraso ringan dek katakutan, jadi awalnyo awak latiah dan ndak tabiaso ba olahraga, sakatiko awak kosple jadi atlet lari maraton.


Satalah mangecewakan saseorang nan baharago pasti timbul raso basalah. Salah satu caro untuak manghadapi kasalahan adolah mamintak maaf. Kadang mamintak maaf bisa mangurangi raso basalah atau bahkan mailangan nyo, tapi kadang untuak raso basalah nan sangaik dalam sulik untuak mailangan raso basalah ko. Manuruik Guy Winch panulih buku “Emotional First Aid”, ado tigo perlakuan untuak mangahadapi raso basalah tu. Nan patamo mamintak maaf dengan tuluih ka urang nan wak buek kecewa. Nan kaduo, cubo untuak mamaafan diri surang. Nan katigo untuak maelokan sikap wak dan bajanji ndak akan mangecewakan urang lain. Pasti sado urang pernah mangecewakan urang lain, dari pado laruik dalam raso basalah labiah ancak marubah diri ka nan labiah baik.


Carito dari maya yang mambagian pangalaman inyo yang takuik katiko diminta manjadi saksi kecelakaan. Manuruik maya manjadi saksi atas kasus kacelakaan di desa inyo malah akan manjadi masalah yang panjang.  Mangko dari itu banyak urang dari daerah maya yang indak nio baurusan dengan hukum, jadi jarang urang yang nio manjadi saksi di kasus-kasus yang gadang. Maya pun sempat bapikia demikian, inyo takuik masalah ko malah akan panjang. Keluargonyo pun manyuruah untuak manyalasaikan iko sacaro kekeluargaan se, cuman kareno maya sabana dimintaan tolong dek keluargo korban yang inyo caliak jadi korban kacelakaan. Maya maraso sadiah juo. Dengan raso takuik, maya manarangan intinyo se dan siap tu indak nio manjadi saksi lai.


Kecek kalian dengan kalian mambarasiahan piriang hanyo pakai aia kuman nan ado di piriang tu lah hilang? Salah gadang kalian kalau bapikia mode tu. Apo lai kalau kalian ndak langsuang mancuci piriang kumuah alias manumpuak-numpuak an piriang sabalum bacuci. Buktinyo se kalau kalian mancuci piriang hanyo dengan aia baun anyia nyo masih tabaun di piriang kalian. Kalau ambo basuo piriang nan masih anyia mode tu pasti ambo ndak nio pakai. Pasti ambo ulang mancucinyo. Manuruik pandapek ambo, supayo labiah barasiah dan supayo hilang anyia-anyia dari piriang tu kalian bisa pakai sabun kusus untuak cuci piriang. Lagipulo dak lo maha haragonyo do.


Ambo pernah dikaja dek ayam, wakatu itu takuik bana ambo kareno ayam nyo bantuak nio mangamuak bana. Sampai pas dikaja tu ambo luko kareno dipatuak nyo. Ayam yang punyo sifaik pamarah sabananyo kareno inyo bisa juo mangalami stres entah itu ayam jinak atau ayam liar samo se. Katiko stres ayam tu akan marespon jo caro maaktifkan sistem syarafnyo. Awak caliak dulu asalnyo kareno ayam tu bisa manjadi berang kalau digaduah yang mambuek inyo stres dan bisa juo kareno jarang bainteraksi jo  manusio. Untuak itu nan punyo ayam sabagai peliharaan, cubolah untuak maagiah perhatian dengan caro ajak berinterakis atau hindari ayam tu ka sesuatu yang mambuek inyo stres.


Seperti yang awak tau bancano alam adolah bancano yang diakibaik an oleh peristiwa yang disebabkan oleh alam. Entah itu gempa bumi, longsor, banjir, tsunami, gunung malatuih dan lain-lain yang basangkuik an jo alam. Urang katiko tajadi bancano alam pasti maraso takuik. Takuik katiko tajadi bancano alam manuruik ambo adolah hal yang wajar dan memang dirasoan bana dek urang yang mangalaminyo. Apolai kalau bancano alam itu manghilangkan keluargo atau marusak tampek tinggal. Dari adonyo bancao alam saharusnyo mangingek an awak akan alam yang harus di jago dan di lindungi. Badoa kapado Allah SWT supayo indak tajadi hal yang manakuik an dalam hiduik kadang ambo kecek an dalam doa, dek kareno saking takuiknyo tajadi sasuatu.


Semenjak covid ado di dunia, banyak perusahaan-perusahaan nan tadampak mulai dari perusahaan nan ketek sampai perusahaan-perusahaan nan alah gadang. Dengan tadampaknyo perusahaan dek gara-gara covid ko mambuek banyak perusahaan ma PHK karyawannyo. Salah satunyo perusahaan start up nan bagerak di bidang layanan pengiriman barang yaitu SiCepat.  Dikaba an basonyo SiCepat telah melakukan PHK kapado 360 karyawannyo. Tapi babeda jo perusahaan-perusahaan lain nan mam PHK karyawannyo karano alasan penyesuaian bisnis dengan kondisi ekonomi, SiCepat mangecekan basonyo PHK dilakuan sabagai evaluasi kompetensi karyawan. Jadi bagi kalian nan masi ingin karajo dan ndak nio di PHK harus maningkek an kompetensi kalian masiang-masiang. Kalau kompetensi kalian ndak ditingkek an mako kalian bisa masuak ka dalam daftar karyawan nan akan di PHK.


Malam ko ambo yo bana ndak bisa lalok soalnyo masih sadiah jo pengumuman kelulusan tadi siang, baa lah nio lalok ko masih tapikia dek gara-gara pengumuman ambo ditolak masuak kampus impian ambo tadi siang. Siang tadi ambo jo kawan ambo samo-samo untuak mancaliak hasil masuk universitas, pas ambo bukak dan lah nampak bahwa ambo ndak masuak ka kampus impian ambo yo bana sadiah rasonyo. Ambo sadiah ndak bisa masuak ka kampus impian ambo dan sadiah lo mangabaan  ka amak jo apak ambo dirumah bahwa ambo ndak lulus masuak Universitas. Sampai malam kini pun ambo masih alun mangabaan kedua orang tua ambo, masih sadiah dan indak sanggup untuak mangecek rasonyo. Makan se rasonyo hambar dek gara-gara pengumuman siang tadi.


Sejak ketek kaduo urang tuo ambo selalu manerapkan untuak mandapek an sesuatu harus punyo usaho untuak mandapekannyo. Supayo apo nan didapek an bisa diharagoi dan dimanfaatkan saelok-eloknyo. Tapi kapatang ambo takajuik bana katiko mandapek an hadiah nan ambo minta baru beberapa hari ko. Sekitar 3 hari nan lalu ambo minta di balian jam tangan ka papa. Tau-taunyo hari ko alah di balian se. Padohal biasonyo untuak mandapek an hadiah nan ambo inginkan  ado tahapan nan harus dilakukan. Nan pertamo, sambayang ndak buliah tingga dan hrus ado laporan tiok hari. Kaduo, harus mandapek an paringkek 3 besar di sakolah. Nan katigo, ahrus ado tabuangan saketek banyaknyo untuak mambali hadiah nan diinginkan. Kalau ndak mako gagal dapek hadiah. Mungkin papa sadang elok se. Alhamdulillah.


Ambo pernah kecelakaan yang manyababkan kalua nyo banyak darah di tangan, muluik, jo kaki ambo. Baru patamo kali ambo mancaliak darah sabanyak itu dan yang mangalaminyo adolah ambo langsuang. Wakatu itu kajadiaannyo sore hari, pas nio pulang dari sakolah. Katakuik an ambo mancaliak darah ambo surang sabanyak itu mambuek ambo takuik bana jo darah. Indak mancaliak darah surang se tapi satiok mancaliak dari siapopun, nio itu manusio ataupun hewan. Ambo maraso katakuik ambo samakin parah dan katiko di parikso di psikiater. Dokter mengecak an ambo fobia mancaliak darah namonyo Hemophobia yang tajadi kareno pangalaman trauma ambo katiko mancaliak darah surang sabanyak itu.


Sanang bana rasonyo mancaliak adiak ambo lahia ka dunia ya Allaah. Dulu pas adiak ambo nan pertamo baru lahia ambo masih ketek jadi ndak manaliak ba a proses lahirannyo. Katiko adiak ambo nan kaduo ko lahia ambo alah duduak di bangku SMA kelas 2. Jadi ambo nampak bana ba a perjuangan ibu ambo untuak malahian. Sungguah gadang perjuangannyo. Patuiklah sarugo tu berado di telapak kaki ibu. Langsuang talinteh di pikiran kesalahan-kesalahan ka ibu. Tanpa ibu ndak akan ado awak di dunia ko. Mako dari itu awak harus berbakti kapado urang tuo terutamo ibu. Begitu gadang perjuangannyo untuak malahiaan awak sadonyo.


Ado barang nan katuju tapi indak saketek lo haragonyo nan buek hati taibo dek dak bisa mambali nyo. Biasonyo nan bisa dilakuan adolah manabuang. Maskipun kini ado nan namonyo Paylater, nan bisa awak dapek barangnyo talabiah dahulu, abih tu beko baru dibayia katiko ado piti, bisa dikecek an bautang dahulu. Tapi alangkah labiah rancaknyo manabuang jadi ado kapuehan hati surang. Kejadian-kajadian nan indak sanang di hati biasonyo bisa tajadi bantuak pasalisihan atau harus mambayia bungo dikamudian. Kalau manabuang awak bisa lapeh dari sagalo janji atau iuran nan taraso barek. Kalau kecek urang barang tapakai habihm utang alun jo talunasi lai.


Wajar se awak maraso takuik katiko nio di operasi. Tapi saeloknyo awak indak maraso takuik dan cameh sacaro balabiah an. Katiko awak disuruah lalok di tampek lalok operasi, pasti langsuang maraso katakuik an. Raso takuik sabalum operasi memang wajar, tapi jiko indak dikandalikan akan badampak buruak juo untuak kasihaik an awak. Katakuik an yang balabiah akan mampangaruhi kondisi badan awak, bisa mual dan kanai an sarangan panik. Untuak itu dokter juo manyaranan malakuan pasiapan mental sabalum operasi. Untuak itu, marilah lakuan persiapan mental untuak manghilangkan raso takuik awak jo babarapo caro yang bisa kalian ikuik an. Ado yang mamparsiapkan mental jo caro mananangkan diri jo maubah pola pikia dan ado caro lainnyo.


Dampak nan dihasilkan karano manumpuk sarok atau mambuang sarok sambarangan sangek banyak elok itu di bidang kesehatan maupun kebersihan. alah manjadi sabuah keprihatinan katiko ado tampek sarok nan barserakan apolai jika ado sasaurang nan mambuang sarok sacaro sambarangan ka sungai sahinggo mampersulit petugas kebersihan untuak mangelola sarok tasabuik.  barbagai panyakik nan bisa ditimbulkan oleh sarok nan alah manumpuk iko jugo dapek merugikan masyarakat sakitar. dampak nan ditimbulkan karano manumpuk sampai iko takah adanyo bau nan indak sadap, manghambat saluran air, sarato mancemari lingkungan. salain itu jugo di bidang kesehatan jo adanyo peningkatan bakteri dan virus nan dapek manular ka masyarakat dan manurunkan kualitas kesehatan di masyarakat tasabuik. mako dari itu marilah kito salalu manjago kebersihan  jo mambuang sarok ka tampek nan sabenarnyo.


Barito buruak nan tibo-tibo manghampiri sasaurang yaitu katiko inyo divonis sadang mandarito panyakik kareh. Bagi nan indak mampunyoi biaya darurat ikopun dapek manambah pikiran sasaurang untuak pai barubek. Mako dari itu, mamakai asuransi kasehatan ado hal nan penting untuak dilakukan karano awak indak pernah tau bilo ado kejadian tasabuik dapek tibo. Assuransi kesehatan pun kini alah manjadi pilihan banyak urang untuak digunoan dalam manutupi biaya rumah sakik. MIsalnyo BPJS Kesehatan nan kini alah tabagi manjadi babarapo golongan sahinggo biaya dan penggunoannyo dapek disasuaikan samo masyarakat. Assuransi kesehatan iko kini alah populer di kalangan masyarakat karano dapek digunoan sabagai opsi jiko ado kejadian indak tadugo sahinggo biaya nan kalua dapek tatutupi.


Bagi urang tuo baru, mangasuah anak adolah hal nan penting untuak dilakukan agar tumbuh kembang anak dapek tajago. Disiko dibagian tips dalam mangasuah anak bagi orang tuo baru. Partamo yaitu manjago kesehatannyo. Mambari makanan nan bergizi untuak mamenuhi kebutuhan tubuh. Salain itu manjago kualitas lalok anak pun haruih diperhatian. Kaduo, indak sagan maminta bantuan katiko ado hal nan indak dipahami samo ibu.  Katigo, manikmati momen basamo anak hal iko akan mambangun kesehatan mental dan psikologisnyo sahinggo anak indak marasoan kesepian. Manganggap mangasuah anak sabagai perjalanan nan menyenangkan. Kaampek, mambari tauladan nan elok karano urang gaek adolah contoh nan ka anak tiru nantinyo. Kalimo, mambagi tugas samo suami untuak maurus anak. Karano kesehatan ibu pun sangek manantuan kesehatan anaknyo. Kaanam, mambariak hak dan kewajibannyo sahinggo tatanam sikap batanggangungjawab atas pilihannyo.


Iduik manjadi susah dan sulik karano 2 macam, yaitu karano doso samo nafsu serakah. Partamo karano doso, karano doso iduik manusia jadi sangsaro. Doso mambuek manusia jadi taseso diddunia dan akhiraik. Doso dapek mausak hati, sasuai sabda Nabi Muhammad SAW, “satiok kamu babuek doso, mako akan muncul satu titiak hitam dalam hati, baitu tarui sampai hati jadi maitam”. Kalau isi lah usak, mako hancurlah kehidupan manusia tu. Doso pun dapek malamahkan iman manusia, kalau iman lah ndak ado, mako ndak kan ado kabaikan dimuko bumi ko. Doso dapek mambuek urang gelisah, susah, bahkan stress dalam iduiknyo. Kaduo karano nafsu sarakah, nan ndak pernah maraso pueh samo apo nan dipunyo. Doso dan nafsu maancuan kahidupan manusia, semoga kito dijauhkan dari urang-urang nan serakah.


Seorang anak rasonyo pernah mangecewakan urang tuonyo apolai amak awak, nan labiah sakik nyo amak awak kadang kacewa inyo dipendam se. Kalian akan sadar katikk gadang dan marasoan baa jadi urang tuo. Anak nan awak sayang tibonyo mangacewakan awak dan mahancurkan perasaan awak sademikian rupo. Sadiah bana rasonyo urang nan awak kacewakan dan awak nan sadar betapa berhargo nyo urang nan awak alah kacewakan. Untuak itu cubolah salalu mangerti perasaan urang nan awak sayang apolai kaduo urang tuo awak. Cubolah untuak maminta maaf dan jan mambela diri katiko amak awak berang dek kacewa karena kelakuan awak, itu berlaku ka sadonyo jiko awak mangacewakan urang nan baharga bagi awak.


Kejutan nan dibuek samo urang tadakek untuak manspesialkan hari ulang tahun awak adolah hal nan patuik untuak diagiah apresiasi. Usaho nan dilakukan pun pasti indak murah sahinggo sabagai panarimo kejutan pun penting untuak manghargai pambariannyo. Barikuik caro untuak manghargoi kejutan nan dibuek samo urang tadakek awak. Mangucap tarimo kasih adolah hal partamo nan paralu untuak dilakukan. Yang kaduo yaitu mangungkapkan parasaan bahagia dan takajuik ateh kejutan nan alah dibarian. Katigo, jiko kawan ado maagiah kado ataupun indak mako dapek manarimonyo dengan satulus hati. Lalu, mantraktir kawan atau urang nan alah maagiah surprise pun dapek manjadi metode lain untuak manghargoi usahonyo. Mambuek dokumentasi pun marupokan salah satu metode untuak manghargoi usaho kejutan agar urang tasabuik indak maraso khawatir samo kejutan nan inyo agiahkan. Itulah hal-hal nan dapek katiko mandapekan kejutan ulang tahun atau hari spesial lainnyo.


Semenjak jadi urang tuo ambo baru marasokan betapa kecewanyo katiko anak baduto ka urang tuonyo. Taingek dulu katiko kuliah ambo acok baduto ka urang tuo. Ambo selalu mangecek an kalau balanjo kurang karano harus mambali buku referensi di kampus. Padohal pitih balanjo nan diagiah dek kaduo urang tuo alah balabiah-labiah. Ambo sangajo baduto supayo di agiah pitih tambahan untuak pai liburan keluar kota basamo kawan-kawan. Kalau urang tuo ambo tau apo nan ambo pabuek pastinyo sangat kecewa. Untuak kalian nan kini sadang kuliah dan jauah dari urang tuo jan lakukan sesuatu sarupo ambo dulu. Baduto saketek apopun tetap namonyo baduto. Jan sampai pitih nan kalian pakai manjadi sesuatu nan ndak berkah dalam hiduik kalian.


Indak pernah tabayangkan salamo ko manjadi urang dewasa sa barek itu. Afni alah baranjak dewasa dulu waktu ketek inyo nio capek-capek gadang supayo indak disuruah-suruah lai jo amak nyo dirumah. Niek nyo punyo karajo surang dan manghasilkan banyak pitih, padohal kenyataannyo dewasa indak samudah itu. Proses nan awak lalui pasti ado manih dan paik. Oleh karena itu manuruik afni wajar se kalau urang nan baru baranjak dewasa marasoan perbedaan hiduik. Afni harus siap hiduik surang ndak bagantuang lai ka urang tuo kalau nio bakarajo di rantau urang. Harus tahan manahan rindu dan sadiah nyo hiduik surang di rantau urang, indak ado mandanga suaro amak manyuruah lai.


Namo den cania aden adolah salah ciek mahasiswa nan ado di salah ciek universitas nan ado di kota tampek den tingga. Aden sabananyo tamasuak urang nan barani karano den ndak pernah takuik kamanopun den pai. Tapi ado ciek nan den takuikkan. Aden takuik jo kuciang. Dan kini den sadang di kaja dek kuciang itam. Sumpah takuik bana. Aden gali samo binatang ciek tu. Den ndak tau den salah apo tapi den dikaja taruih. Den lah bausaho lari tapi masih dikaja. Sasak angok den dek e. yobana panek dan tauik dikaja. Kuciang ko ndak lo ado tando tando ka baranti mangaja do


Dikaja dek hewan seperti anjiang marupokan hal nan sangaik manakuikkan. Ambo pernah mangalaminyo dan jujur ambo maraso sangaik takuik katiko itu. Bahkan saat itu ambo indak baranti manangih salamo satangah jam. Katiko itu ambo dikaja dek anjiang nan dipaliharo dek dunsanakn ambo. Anjiang itu biaso dibawonyo untuak pai baburu kandiak ka bukik-bukik nan ado di Batusangka, Sumatera Barat. Anjiang nan mangaja ambo saat itu adolah anjiang bajenis black mouth cur. Anjiang itu dibari namo si oren dek dunsanak ambo. Sasuai jo namonyo, anjiang itu mampunyoi muncuang bawarna hitam dan mampunyoi bulu bawarna oren. Anjiang itu sangaik agresif. Hampia satiok malam inyo manggonggong dan minta dilapehkan jikok mancaliak kandiak.


Alah ambo kecek an ka urang-urang ambo cuma bisa manyanyi di kamar mandi. Kok manyanyi di muko urang banyak yo ndak takao dek ambo do. Ambo panakuik. Ndak kuek mental ambo tu. Menatal ambo tu mental karupuak. Alah tau mode itu, kawan ambo ko ntah apo-apo lo manulisan namo ambo untuak manyumbangan suaro ameh di ateh pangguang. Tu lah nyo panggia-panggia lo namo ambo dek pambao acara tu. Apo lai. Ambo bae kabur. Icak-icak ndak mandanga se ambo saat itu. Siap tu ambo pai manyuruak ka dalam kamar mandi gedung serba guna tampek acara festival band tu. Ndak takao dek ambo do. Daripado kajamban dalam sarawa di ateh pangguang tu. Ancak indak lai.


Wakatu palajaran olahraga di hari rabu, ambo malu bana dek kareno ulah kawan ambo. Kareno  alah samakin sampik baju olahraga ambo tu, cabik lah baju ambo di bagian katiak. Itu juo dek kareno ambo terlalu sero bana main bulutangkis. Kawan main ambo ko tagalak, galak nyo tu gadang bana. Jadi sadoalah urang nan di lapangan tu mancaliak malu bana ambo dek nyo. Tau jadinyo sadoalah urang kalau bagian katiak baju olahraga ambo ko cabiak. Malu bana ambo dek kawan alah tagalak sadonyo. Walaupun cuman kawan salokal se yang mancaliak tapi rasonyo malu bana digalak an kareno baju ko cabiak, dibagian katiak lo tu.


Mia inyo tamasuak urang yang jajok bana katiko mancium baun amis dari ikan. Ikan mentah apolai, jadi inyo memang indaj bisa mamasak ikan kareno jajok. kalau dirumah inyo tau makan se kalau amaknyo masak ikan. Soalnyo inyo indak nio manolongan kareno jajok jo baun amis dari ikan tu. Ambo pernah makan di lua, ikan nyo tu amis bana indak lamak bana rasonyo katiko makan sambia mancium baun amis tu. Padohal amak ambo nan mamasak di rumah indak pernah baun amis mode tu. Ini tips dari amak ambo, kalau awak masak ikan cuci dulu ikan tu barasiah dan agiah perasan jaruak nipis atau lemon. Jadi untuak kalian nan nio masak ikan, jan maleh mailangan baun amis ikan tu pakai jaruak nipis atau lemon


Pengalaman hiduik salalu memberikan pengalaman bagi urang, baik itu yang manyanangkan atau sadiah. Dari pangalaman tu juo awak bisa maambiak hikmah dan kenangan bagi awak. Marisa contohnyo inyo mampunyoi paling manyanangkan waktu bisa lulus dalam ssbuah kompetensi dan mandapek an juaro. Jadi marisa maimbau untuak kasadonyo nan punyo kenangan jadikanlah sebagai motivasi untuak kedepannyo. awak juo harus maingek apo yang manjadi pengalaman awak yang ndak bisa dilupoan. Dari pengalaman tasabuik rasonyo manjadi bakasan bana dan mambekas di hati. Dima awak bisa taingek jo pengalaman awak nan dulu karena satiok pengalaman itu mambuat awak tumbuah dan baraja bersyukur terhadap sagalo kejadian.


Semester akhia yaitu semester 8 alah masuak. Semester nan disibuakan untuak mangarojoan skripsi pun mambuek mahasiswa harus manyiapan bahan untuak dijadikan penelitiannyo. Lisa nan marasoan itupun kini alah mamikiaan judul skripsi nan ka inyo pakai. Tanggal 25 Januari adolah tanggal inyo maajuan judul skripsi kapado dosen pembimbingnyo. Namun, ditanggal 27 Januari, judul skripsi nan diajuan samo Lisa ditolak. Masih ditanggal nan samo tapeknyo di jam 5 sanjo Lisa langsuang manghampiri kakak senior tampek inyo bakeluh kesah tentang skripsi. Dan satalah dicek dengan mambaliak-baliakan karateh nan batuliskan gambaran penelitian sarato review artikel jo jurnal iko mambuek senior tu paham latak salah gambaran Lisa. Inyo manyampaian kalau artikel dan jurnal nan Lisa pakai sabagai rujukan indak barasal dari sumber nan picayo takah science direct atau Sinta. Lisa nan manyadari kesalahannyo pun langsuang maraso sadiah karano hal iko judul skripsi nan alah inyo siapkan ikopun ditolak bagitu sajo.


Ambo takuik bana surang-surang se tanpa ado kawan sabananyo. Banyak hal yang ambo takuik an, ambo sadar kalau takuik balabiah indak elok. Cuman raso takuik ko datang se kalau surang. Ambo wakatu itu surang se di rumah, urang rumah pai sadonyo pas ambo pulang sakolah. Amak jo apak pai karajo, nenek ambo indak ado lo dirumah sadang pai ka tampek sepupu ambo yang lain. Parasaian ambo ko indak lamak katiko surang se dirumah, bantuak urang yang phobia surang. ambo maraso binguang, cameh, paruik taraso indak nyaman, bantuak kanai serangan panik. Indak lamak lah rasonyo, baraktifitas dirumah pun rasonyo ndak lamak. Bantuak ado yang mangawasi dari jauah.


Banyak nan bacarito kalau sabalum 40 hari urang nan maningga tu masih ado di sakitar rumah tampeknyo tingga. Bahkan ado salah seorang kawan ambo nan mangaku mancaliak apaknyo katiko acara 7 hari setelah kepergian almarhum. Nyo bacarito sangat takajuik sekaligus terharu katiko mancaliak apaknyo. Bahkan kok dapek apaknyo bisa kembali ka dunia. Dari caritonyo apaknyo minta tolong untuak malatak an kopi ka kuburannyo karano nyo taragak bana minum kopi. Soalnyo bara hari ko nyo ndak bisa minum kopi. Tantu ambo jalehan ka kawan ambo kalau urang nan maningga tu ndak ado nan gentayangan. Nan ado hanyo jin nan manyarupoi urang nan alah maningga. Oleh karano itu, untuak awak sadonyo kalau ado permintaan permintaan dari urang-urang nan alah maningga atau makhlus haluih lainnyo jan didangaan. Itu hanyo permintaan jin nan ingin marusak keimanan manusia.


Ancaman adolah tindakan pakso ka urang lain nan batujuan untuak manghalangi, mancapai atau mawujudan kainginannyo. Ancaman ko adolah tndakan jahek nan bisa manimbuaan karugian. Indak dapek dipungkiaan kalau ancaman sasamo manusia adolah hal nan acok tajadi. Mambuek urang takuik sahinggo urang batindak sasuai nan diinginkan. Ado banyak janih ancaman ado nan barupo ancaman fisik ataupun ancaman verbal takah fitnah. Ancaman ko bisa mambuek korban nan di ancam maraso tatakan, takuik, stress dan depresi. Tagantuang tingkek ancaman dan tingkek kasabaran korban nan di ancam. Kadang ado pulo ancaman ko batujuan untuak manjatuahan awak. Karano urang iri jo kamampuan awak, makonyo awak diancam untuak indak malakuan potensi awak. Mako dari itu awak indak buliah takuik tahadok ancaman kalau memang awak indak malakuan kasalahan.


Rancak atau buruaknyo negara pasti bisa dicaliak dari rakyaiknyo. Rakyaiknyo nan tau jo sopan santun, tertib aturan biasonyo pasti negaranyo akan labiah maju dibandiangkan dengan rakyaik nan suko melanggar aturan. Itulah sebabnyo katiko awak pai ka negara-negara maju saroman nagari Jepang pasti rakyaiknyo sangat tertib. Jangankan untuak aturan nan barek-barek saroman dilarang mancilok dan lain-lain, aturan-aturan nan awak anggap sepele di nagari awak pun sangaik mereka taati saroman aturan maantri. Mako dari itu, kok nio negara awak tertib dan labiah maju dan dipandang dek negara lain cubo lah untuak mambiasokan diri untuak menaati aturan-aturan contohnyo aturan untuak mangantri nan ado di tampek-tampek umum.


Satiok urang kadang maraso jajok katiko mancaliak sesuatu nan indak di sukoinyo. Wajar se raso jajok tu tajadi apolai katiko awak mandanga, mancium baun atau hal lainyo yang mambuek awak jajok. Bantuak kawan ambo nan suko mabuak pajalanan kalau naiak oto nan indak tabukak. Artinyo oto nan tatutuik bukan mamakai angin alam. Padohal itu bisa jadi kareno sebab lain, pas kawan ambo ko muntah jajok bana ambo mancaliak muntahannyo tu. Taruih ambo agiah tau langkah supayo inyo indak mudah mabuak. Patamo atau caro duduak, kaduo jan makan terlalu kanyang, katigo kuleklah permen untuak mananangkan diri, siap tu sabalum pai awak istirahaik yang cukuik dan hindari bamain ponsel.


Hari salaso kini adolah hari yang paliang manakuik an bagi Talia di sakolah. Talia harus naiak pangguang kareno disuruah manyanyi dek kawannyo. Caritonyo ado parlombaan di sakolah, jadi satiok lokal harus ado ciek perwakilan. Untuak bagia yang lain alah ado urang dan untuak bagian lomba nyanyi memang talia yang disuruah dek kawan-kawan inyo. Katakuik an talia samakin manjadi kareno inyo surang se di ateh pangguang, padohal kawan yang lain lomba nyo bakalompok di parlombaan cabang olahraga. Kecek kawan talia, mereka emang sangajo mangisi namo talia untuak manyanyi, kareno suaro talia yang rancak. Sabananyo rancak bana suaro talia tapi inyo ko demam pangguang, jadi ndak bisa dicaliak dek banyak urang.


Hp ambo kebetulan sadang rusak. Awalnyo speakernyo se nan rusak. Tapi makin kamari makin banyak se nan kanai. Apolai samanjak tahampeh. Layar LCD pacah, sahinggo layar nan elok cuma tingga satangah karano satangah lai alah panuah dek pelangi, abis tu alah acok lo tagang-tagang, bahkan kameranyo pun alah ndak bisa dipakai untuak bafoto. Dek ambo punyo toko online nan maharuskan ambo untuak mamoto foto produk satiok hari makonyo patang ambo ikuik undian nan kebetulan sia nan manang akan mandapek an hadiah iphone 14 pro. Memang razaki tu ndak pernah salah dan ndak pernah tatuka. Allah maagiah kesempatan ambo untuak jadi pamanang sahinggo ambo bisa mandapek an hadiah iphone 14 nan banyak diidam-idamkan dek urang.


Ambo tamasuak urang nan imek indak lo banyak manahan salero untuak balanjo. Pernah pernik nan katuju biasonyo kalau harago nyo tinggi tantunyo pitiah indak cukuik. Kaluarga tamasuak kaluarga nan sedarhana. Mambali barang dengan kualitas ancak tantunyo haragonyo indak lo bisa murah. Jama kini barang sangek mudah untuak di dapek an apolagi kini ado namonyo balanjo bisa lewat aplikasi nan ado di hp. Murah dan langsuang diantaan ka rumah. Mambayia nyo bisa lo dibayia katiko barang nan awak pasan alah tibo di rumah dek urang kurirnyo. Pokoknyo abih murah sado urusan dek internet kini. Jadinyo kini harus bacakak kainginan jo piti nan ado do tangan.


Saat ambo liburan ka Dunia Fantasi di Ancol, ambo mancaliak suatu hal nan mambuek ambo jajok. Saat itu ambo mancaliak seorang anak ketek mungkin baumua 10 sampai 12 tahun muntah. Ambo dan anak itu memang baru sajo salasai naiak wahanan nan cukuik mangocok paruik.  Jadi wajar kalau anak ketek itu maraso mual dan nio muntah. Anak ketek itu muntah di samak-samak dakek bangku Dufan. Katiko itu posisi ambo sadang duduak di bangku subarangnyo. Anak itu muntah di sinan karano arahan dari urang tuonyo. Katiko mancaliak anak itu muntah ambo jadi ikuik mual dan jadi ingin muntah juo. Jujur katiko itu ambo maraso sangaik jajok karano anak ketek itu muntah di tampek umum alih-alih di toilet.


Diikuti dek urang asiang di tampek nan baru partamo kali kito datangi tantu marupokan hal nan sangaik manakuikkan. Bagaimano indak, tampek nan baru partamo kito datangi tantunyo alun kito katahui dengan pasti baa kaadaanyo. Hal iko kamudian akan maningkekkan kawaspadaan kito terhadap apopun tamasuak urang asiang. Apolagi jikok tampek nan kito datangi dikenal dengan angko kriminalitasnyo nan tinggi. Hal itu tantunyo akan maningkekkan raso kawaspadaan kito. Salain itu urang asing bisa sajo mampunyoi niat nan indak elok kapado kito nan dapek manyababkan kito cilako. Atau bisa sajo urang asiang tersebut ingin mancopet kito sahinggo kito manjadi kasulitan untuak malakukan sasuatu hal di tampek baru tersebut.


Tanggal 1 Januari batepatan samo tahun baru adolah hari ulang tahun Wina. Ditahun sabalumnyo Wina indak pernah marayoan hari ulang tahunnyo karano biasonyo inyo ado di asrama tampek pondoknyo. Namun kali kini, Wina ado di rumah lengkap samo anggota keluarganyo. Malam pergantian tahun pun tibo, Wina hanyo sibuak mamanggang ikan itupun takajuil karano bukannyo petasan nan babunyi tapi suaro urang gaeknyo nan sadang banyanyi. Ucapan salamek ulang tahun itupun adolah ucapan partamo nan Wina dapek dari urang gaeknyo salamo inyo hiduik. Kue nan sadang dipacik samo amaknyo itupun dikarek. Tapi sabalum itu, Wina maniup lilin serta mambuek permohonan agar keluarganyo dapek salalu bahagia. Acaro ulang tahun itupun balangsuang sampai jam 2 malam. Kejutan nan didapek malam itu adolah hal nan indak bisa dilupoan samo Wina sampai kini


Babarapo caro manghilangkan baun anyia nan ampuh dan capek hilang sabagai barikuik. Partamo mampabanyak sirkulasi udaro. Caro manghilangkan baun anyia nan manyebar katiko masak ikan dan kawan-kawannyo adolah jo mampabanyak sirkulasi udaro. Paralu mambukak sado ventilasi udaro nan ado di ruangan tarutamo dalam dapua tampek mamasak. Caro salanjuiknyo nan dapek dilakukan adolah manutuik kuali mamasak jo tutuik nan rapek. Pastikan indak ado udaro nan kalua dari tutuik bia indak manyababkan baun anyia mamasuki ruangan sacaro bebas. Nan katigo gunoan kipeh angin. Untuak mananggulangi baun anyia katiko mamasak, bisa manghiduik an kipeh angin atau mangiduik an blower katiko mamasak. Blower bafungsi manyedot baun anyia dan mangalirannyo ka lua rumah.


Hari itu katiko hujan dareh sadang mangguyuri kampuang tampek tingga Sinta. Inyo duduak sambia basimpuah dihadapan urang gaeknyo maminta izin untuak manikahi pacarnyo kini. Disaat itu, pacarnyo Sinta nan banamo Andi indak dapek maminta izin langsuang karano inyo sadang sibuak samo urusan karajonyo. Baliak ka rumah Sinta, kini inyo manangih agar urang gaeknyo dapek marestui hubungannyo samo Andi. Tapi indak disangko, usaho Sinta salamo iko nan inyo lakuan masih alum mambuahkan hasil. Urang gaek Sinta tetap indak satuju anaknyo samo Andi karano inyo baduo beda agamo. Hal iko mambuek Sinta nan saat itu alah cinto bana samo Andi pun mamutuihan untuak kabur dari rumah bia bisa kawin lari samo Andi. Dan satahun pun balalu, Andi samo Sinta kini alah manjadi pasangan suami istri. Namun mungkin iko adolah karma karano kahidupan rumah tangga inyo baduo hancua bagitu sajo karano banyak permasalahan nan indak bisa dikendalikan. Sinta nan manyasa alah kabua dari rumah itupun hanyo dapek marotopi nasibnyo kini


Ditarimo di paguruan tinggi negeri marupokan suatu hal nan sangaik manyanangkan. Hal iko manjadi sangaik manyanangkan karano ditarimo di paguruan tinggi negeri marupokan sabuah pancapaian nan cukuik tinggi untuak seorang siswa. Kamudian ditarimo di paguruan tinggi negeri pun bisa mambuktikan kalau satiok urang bisa sukses dan bisa mancapi apo nan dianggap urang lain ndak bisa dicapai dek inyo. Lalu dengan ditarimo di paguruan tinggi negeri pun bararti kito akan batamu jo banyak urang dari babagai macam daerah. Suatu hal nan tantu sangaik sulik dialami di maso sikolah. Namun nan paliang manyanangkan dari ditarimo di paguruan tinggi negeri adolah kito bisa mambuek bangga urang-urang nan lah picayo dan sayang kapado kito.


Menonton konser adolah salah satu caro bagi para-para fans untuak bisa basobok dan mancaliak idolanyo sacaro langsuang. Biasonyo katiko konser, lokasi dan pilihan tiket penonton akan dibagi ka beberapa jenis. Salah satu yang manjadi perbedaan adolah adonyo tiket nan ma penonton nyo beko akan tagak sapanjang konser dan ado pulo nan duduak. Biasonyo untuak penonton-penonton nan tagak, lokasinyo akan dakek jo panggung. Sebaliknyo bagi nan duduak biasonyo lokasi bangkunyo ado di bagian agak kabalakang. Ado beberapa pro kontra sabananyo takaik 2 hal ko. Manonton konser dalam posisi tagak mungkin akan mauntuangkan dek bisa mancaliak wajah penyanyi labiah dakek. Tapi biasonyo bagian tagak ko akan panuah jo urang nan badasak-dasak dan durasi konser yang bisa sampai 2 jam, lumayan panek juo rasonyo kalau tagak taruih. Di sisi lain, jikok manonton konser sambia duduak, walaupun jaraknyo agak sageketk jauah dari panggung, tapi awak bisa manonton dengan nyaman dan tenang. Tapi baliak liak, kalau iko adolah pilihan masing-masing calon penonton, nan ma nan rasonyo labiah nyaman.


Suatu hal nan bisa dialami dek seseorang nan hobi baranang adolah tanggalam. Tanggalam marupokan sasuatu hal nan sangaik ditakuti dek satiok urang karano tanggalam dapek manyababkan seseorang mangalami kamatian. Tanggalam adolah kondisi saat gaya ka ateh akibat fluida labiah ketek daripado barek benda. Tanggalam dapek tajadi karano suatu urang indak pandai baranang. Namun indak jarang ado urang nan pandai baranang mangalami kajadian tangalam katiko baranang. Ado babarapo hal nan bisa manyababkan hal iko tajadi. Partamo, saat seseorang sadang baranang, ado kamungkinan urang mangalami keram. Hal iko tantunyo dapek mambuek urang indak fokus dalam baranang. Kamudian tanggalam dapek juo disababkan karano adonyo ombak gadang katiko seseorang sadang baranang.


Waktu ketek pas sadang liburan Alwi basanda ka urang nan salah, kiro apak inyo tanyato bukan. Baa kok alwi bisa manyangko itu apak nyo sabalum mancaliak mukonyo langsuang. Karena bantuak urang nan salah tu mirip jo apak nyo, badan nyo gadang, kuliknyo putiah, rambuik nyo saparuh ado nan putiah dan ado lo tahi lalek di leher nyo. Langsuang se inyo basanda di belakang pungguang urang tu, ndeh yobana takajuik pas urang tu manjariak. Sabananyo inyo takajuik juo, tapi waktu ketek itu mambuek alwi trauma soalnyo muko urang tu sangar dan nyo berang lo tu. Padohal waktu itu alwi indak sangajo bukanyo bamain.


Banyak bana tumpuak an sampah yang manggaduah pamandangan di dakek rumah ambo. Pas ambo caliak sabana jajok ambo mancaliak tumpuak an sampah tu. Banyak bana hal nan tajadi, kini daerah ambo jadi pernah sakali kebanjiran patang tu. Padohal sabalumnyo alun pernah, dan banyak sakik anak-anak siko kareno lingkungan yang kurang barasiah. Sahinggo kami sadoalah warga siko bagotong royong untuak mambarasiahan sampah yang manumpuak tu. Ditolong juo dek urang nan mambaok truk bak sampah. Untuak itu supayo kalian punyo lingkungan yang barasiah. Lakuan gotong royong basamo jo warga satampek dan barasiahanlah lingkungan rumah kalian. Jadikanlah lingkungan kalian manjadi lingkungan yang barasiah.


Dulu ambo pernah manjadi saksi tabrak lari, padohal umua ambo baru 14 tahun. Disitu yang mancaliak bana dan patamo kali kajadian ambo surang. Akhirnyo dek pihak kaluargo korban dan kapolisian. Ambo yang diminta untuak manjadi saksi atas kacelakaan itu. Ambo takuik sabananyo, kareno masiah ketek bana kalau mandanga pertanyaan-pertanyaan jadi tambah takuik dan maraso taintimidasi. Untuang se plat honda palaku ambo cataik, kareno memang dari dulu diajaan amak ambo kalau nio mancari pamiliak honda harus mancatai plat hondanyo, itu barlaku bagi amak ambo katiko ambo disuruah naiak ojek surang jadi amak ambo mancataik plat honda yang ambo tumpangi. Untuak itu kalian indak masalah manolong korban dengan manangkap palau supayo mamudahkan polisi. Cataiklah plat honda katiko urang tasabuik nio kabua.


Liburan sekolah biasonyo sangat dinanti-nantikan. Biasonyo katiko liburan sekolah ketua dan perangkat kelas lainnyo akan berinisiatif untuak maadokan acara jalan-jalan kelas. Dari dulu ambo ndak pernah nio pai jalan-jalan kelas karano ado trauma maso ketek nan pernah tajadi di hiduik ambo. Ambo kehilangan kaka kanduang nan sangat ambo cintoi karano pai balibur jo kawan-kawan kelasnyo. Waktu itu kejadiannyo di siang hari. Karano hari libur sekolah jadi ambo sadang barado di rumah. Waktu telepon babunyi seperti biaso langsuang ambo angkek. Betapa takajuiknyo mandanga kaba kalau bus pariwisata nan ditumpangi dek kakak ambo mengalami rem blong di pandakian sahinggo bus ko tabaliak dan mamakan 1 orang korban jiwa yaitu kakak ambo. Raso ditembak patuih di siang hari. Saat itu ambo langsuang tadiam dan ndak bisa bakato apo-apo. Ambo langsuang mamanggia ibu untuak malanjuik an mangecek jo urang nan manelepon. Itulah penyebabnyo ambo ndak bisa pai jalan-jalan kelas.


Sanjo hari, Irfan nan marupokan fotografer marasokan ado nan maambiak foto nan alah inyo potret katiko inyo liburan. Irfan biasonyo mandaftarkan hasil fotonyo untuak perlombaan sahinggo inyo haruih mamastikan foto inyo aman dan tahindar dari plagiasi. Namun, saat itu inyo nan sadang bamain sosial media inyo nampak ado postingan nan diupload samo akun nan indak inyo kenal. Postingan nan inyo caliak itu mambuek emosi Irfan naik karano inyo tau bana kalau foto nan dibagian samo akun tasabuik adolah hasil jepretan kameranyo. Irfan samakin berang mangingek foto nan alah dibagian tu adolah foto nan inyo daftaran untuak perlombaan. Sontak sajo, Irfan langsuang mamencet ikon pesan untuak mananyokan postingan nan disebar itu.


Babarpo suduik di rumah awak pasti pernah digarubuangan dek samuik. Antah itu dakek suduik dapua, suduik kamar mandi dan kadang di muko rumah. Kalau indak dibasmi rasonyo indak ka ado habishnyo. Samuik-samuik tu mambaok gunduak an kasiak di suduik rumah dan mambuek lantai kumuah. Samuik-samuik dan masuak tu bisa samuik manggata, samuik hitam nan banyak nan ado di bawah laintai. Kadang itu nan mambuek rumah bantuak kumuah dan indak ancak dicaliak. Kalau awak gaduah saketek inyo sarami-raminyo kalua dari sarangnyo dan langsuang mambuek paniang. Biasonyo ambo langsuang semprot jo ubek anti saranggo, tunggu sabanto sadonyo mati dan bisa disapu sampai indak ado nan tasiso. Samuik-samuik tu indak bisa awak predeksi lamo-lamo alah mambuek sarang di dakek rumah.


Untuak manghindari toilet nan jorok di rumah ado babarapo caro nan bisa dilakun. Partamo adolah harus dan wajib mambarasiahn WC minimal 1 kali dalam saminggu. Kalau di rumah ado labiah dari 3 urang nan mamaki WC nan samo bararti WC bisa dipakai samai labiah dari 15 kali dalam sahari. Itu alah bisa banyak manimbuakan kotoran dan bakteri nan acok bakambang di kamar mandi. Jadi, acoklah mambarasihan kamar mandi sacaro rutin. Kaduo usahoan lantai di kamar mandi indak ado taganang nan mambuek kamar mandi manjadi lembab dan manjadi sarang lumuik. Katigo parhatian pamakaian cairan yang bisa membersihakan lantai kamar mandi menjadi lebiah bersih dibanding  memakai sabun cuci biasa yang biasanya lebih licin ketika digunakan pada lantai kamar mandi.


Iko ndak untuak nan pertamo kali ambo mancaliak hantu sapulang dari kegiatan kampus di malam hari. Sarupo biaso di malam kamis ambo selalu maikuti kegiatan rutin salah satu organisasi kampus di salah satu fakultas nan lataknyo ndak jauah dari kostan ambo. Pas ambo ka jalan pulang, untuak kaduo kalinyo ambo digaduah jo sosok nan samo. Sosok tu babantuak kuntilanak, punyo rambuik hitam panjang nan ndak tauruih, mamakai baju putiah, sambia galak-galak sadang basigayuik di sabuah pohon gadang dakek gang senggol manuju kostan ambo. Sangkiang takuiknyo kaki ko taraso barek malangkah, ambo hanyo bisa istighfar sambia mambaco ayat-ayat Allah sampai akhirnyo sosok nan manakuik an tu hilang dengan sendirinyo.


Kalian yang alah pernah mandapek an undian, walaupun ado yang haragonyo murah sampai ka yang maha. Lain se rasonyo kalo mandapek an sesuatu dari undian. Kakek murni ciek dari babarapo urang yang pernah mandapek an undian mancaritoan kisah inyo. Kakek murni ko awalnyo mambali mie dan indak di sangko dari apo nan inyo bali, kakek murni bisa mamanangkan undian. Mie nyo tu bamacam-macam, ado goreng, ado nan kuah, ado nan raso randang dan lain-lain, labiah dari 10 kardus kakek murni mandapek mie dari undian tu. Kakek murni takajuik bana karena apo nan inyo makan diaagiah labiah dari penyelanggara undian 12 kardus mie ko.


Sakali lai ambo mambahas hal nan mamalukan katiko takantuik di muko keluargo gadang. Jadi caritonyo sadang kumpua urang barami seperti biaso keluargo ambo ado jatah makan basamo keluargo gadang di lua. Mamalukan bana ambo katiko kantuik talapeh bagitu se. Padohal ambo sagan bana jo apak-apak jo amak-amak nan ado di siko. Kalau jo sepupu ambo biaso se sabananyo cuman sagan bana ambo kareno kantuik depan urang gadang. Salain itu ambo malu bana kareno kantuik dan di dangaan juo dek pangunjuang ditampek makan ko. Siap tu ambo maminta maaf kareno indak sangajo dan mangakui kalau ambo takantuik. Para urang gaek tu langsuang mananangan ambo dan manyuruah makan lo baliak. Buek kalian bak itu juo, kalau kalian kantuik jujurlah dan maminta maaf kareno indak sangajo.


Salsa trauma bana katiko di teror jo urang ndak dikenal yang mangecek an hal-hal aneh tentang keadaan urang tuonyo. Padohal indak tajadi apo-apo jo urang tuonyo tapi inyo alah takuik duluan dan hampia maikuik an apo nan disuruah urang nan maneror tu. Hampia se salwa pai katampek nan disuruh jo urang nan maneror tu dan untuang se kawan inyo mancegah. Sampai kini satiok mancaliak nomor hp baru masuak ka HP nyo, salwa takuik ado urang nan manerornyo lai. Buek kalian nan ado trauma bantuak salwa cubolah untuak mananangkan diri dan mangalola emosi dari trauma itu. Cubolah untuak mangobati dan menghadapi trauma tu jo keberanian karena kok indak awak bisa takanai serangan jantuang, asma dan lain-lain karena maraso takuik bakalabiahan.


Hari salaso ado jadwal imunisasi di sakolah dasar tampek ambo sakolah. Ambo takuik bana jo jarum suntiak, sampai-sampai apo nan tajadi di lua nalar guru ambo. Ambo manyuruak ka kolong meja guru supayo indak bisa dicaliak dek urang-urang. Tibo wakatu giliran ambo disuntiak, guru ambo ko alah cameh kareno ambo indak muncua-muncua. Ado kawan ambo nan mancaliak ambo manyuruak, dikecek an nyo lah ka guru. Akhirnyo dapek lah ambo dek guru dan langsuang dipacik tangan ambo kaduo-duonyo. Tagalak se guru ambo ko, bisa-bisanyo kecek guru ambo basuruak di kolong meja. Takuik bana ambo disuntiak, tapi dek guru ambo inyo bajanji nio mambalian es krim.


Biasonyo pasti awak akan maraso cameh bahkan takuik katiko datang ka suatu tampek baru dan masih taraso sangaik asiang seperti kulaih di lua nagari. Namun, ado beberapa hal nan bisa awak lakukan supayo raso takuik awak tu bisa bakurang. Diantaronyo adolah sadari dan akui basonyo awak marasokan perasaan ndak nyaman karano barado di tampek nan masih asiang. Abis itu setelah kalian manyadari raso ketidaknyamanan nan tajadi di diri kalian cubo lambek-lambek buka diri kalian. Mulai ba adaptasi jo lingkuangan sekitar dan mulai bangun relasi atau pertemanan dengan urang-urang nan ado di tampek tersebut. Dengan begitu lamo-lamo pasti perasaan ndak nyaman kalian tu akan hilang.


Marasoan sadiah katiko harus hiduik sendiri wajar se yang indak elok kalau awak salalu meratapi nasib awak taruih. Ado langkah-langkah yang di lakuan jo Eby untuak mailangkan raso sadiah inyo karena hiduik surang. Patamo inyo tau dan paham a nan mambuek inyo sadiah jadi eby mangalola faktor itu, kaduo awak ndak baa manangih tapi siap tu awak harus bijak manghadapi raso sadiah awak, salanjuiknyo lakuan hal nan mambuek awak maraso sanang dan bueklah tulisan nan maungkapkan parasoan awak kalau ndak ado lai tampek bacarito. Langkah itu yang mambuek eby bisa tahan dan bijak mangalola raso sadiah inyo karena hiduik surang.


Hal-hal bantuak pambullian kini banyak manjadi pambicangan di masyarakat. Barita-barita nan siliah baganti tantang pambulian nan tajadi manjadi judul-judl tiok platfom media nan ado. Sampai pambullian banyak nan diangkek ka layar lebar untuak dijadikan film. Salah satunyo ado drama korea nan sedang angek-angek nyo dipabincangan akhir-akhir pun mangangkek tantang tantang pambulian nan ado di sakolah dan diangkek dari kisah nyato. Namo dramanyo The Glory. Dicaritokan tentang saurang anak SMA dibulli jo pangaritiang rambuik sampai luko sakujua badan sadangkan nan mambulli galak kasanangan indak paduli tantang apo nan dilakukannyo. Kisah ko adolah kisah nyato nan diangkek dari parunduangan nan tajadi di Korea tahun 2006. Siswa ko di runduang salamo sakolah jo mancaka dado korban jo japik rambuik sampai mamalak piti nan tabulli.


Jan suko manyimpulkan sifat seseorang berdasarkan dari sukunyo. Jan dek gara-gara ambo barasal dari suku Minang kalian anggap ambo sabaagi urang nan pilik. Ndak sado urang Minang tu nan pilik. Lagipulo urang Minang tu kebanyakan bukan pilik tapi labiah realistis se dalam mampagunoan pitih. Realistis jo pilik laah jaleh 2 hal nan babeda. Kalau ambo pilik mungkin alah bagalang ameh sampai ka kaki-kaki ko. Jan suko bana mambuek-buek kecek. Bagunjiangan lo ambo di belakang. Di muko elok-elok. Ndak habih pikia samo urang-urang nan saroman ko. Padohal alah sakolah tinggi-tinggi tapi pemikiran masih primitif. Mungkin kurang sanang jo kehiduapnnyo surang sahinggo manyinyiaan kehidupan urang lain.